Gruzijska dijaspora moli Putina da obnovi avio-saobraćaj - 28.06.2019, Sputnik Srbija\nPredstavnici gruzijske dijaspore u Rusiji obratili su se ruskom predsedniku Vladimiru Putinu i zamolili ga da obnovi avio-saobraćaj između dveju zemalja. 28.06.2019, Sputnik Srbija\nrusija, svet, vesti, gruzija\n20:14 28.06.2019 (Osveženo: 20:27 28.06.2019)\nU saopštenju piše da su određene snage zainteresovane za destabilizaciju situacije u Gruziji i pogoršanje odnosa s Rusijom.\n„Dijaspora je zabrinuto pratila uzajamne optužbe, jer je iskustvo iz poslednjih 25 godina pokazalo da najteže posledice trpi običan narod, a ne političari. Strahovanja su se i ovog puta pokazala kao osnovana: Rusija je odgovorila na provokacije u Tbilisiju zabranom avio-prevoza u Gruziju“, navedeno je u pismu.\nAutori pisma smatraju da prekid avio-saobraćaja predstavlja „teške sankcije“.\n© REUTERS / IRAKLI GEDENIDZEDemonstranti na protestu protiv ruskih parlamentaraca ispred zgrade skupštine u Tbilisiju\nDemonstranti na protestu protiv ruskih parlamentaraca ispred zgrade skupštine u Tbilisiju\nPobunili su se protiv činjenice da je predsednik Međuparlamentarne skupštine pravoslavlja, poslanik Državne dume Rusije Sergej Gavrilov seo u fotelju predsednika Parlamenta Gruzije. On je, međutim, objasnio da mu je to mesto odredio domaćin skupa, „u skladu s protokolom događaja te vrste“.\nPredstavnici gruzijske opozicije su nakon toga napustili zasedanje, a u zdanje Parlamenta su upali ekstremisti.\nDemonstranti su zatražili da ruska delegacija napusti zemlju, a da Vlada Gruzije da ostavku. Specijalne policijske snage Gruzije upotrebile su suzavac, gumene metke i vodene topove kako bi smirile nerede. Prema poslednjim podacima, povređeno je 240 ljudi, a više od 300 osoba je uhapšeno.\nPredsednica Gruzije Salome Zurabišvili je optužila Moskvu da je organizovala proteste i nazvala je „okupatorom i neprijateljem“. Premijer Rusije Dmitrij Medvedev je ocenio da je takva izjava neprofesionalna i dodao da je situacija u Gruziji rezultat borbe opozicije s vlašću.\nVladimir Putin je 21. juna potpisao ukaz o zabrani ruskim avio-kompanijama na putničke letove ka Gruziji, počevši od 8. jula.


Bela knjiga 2010: Giljotina propisa bi trebalo da bude oštrija - Biznis i Finansije\nHome\tVestiBiznis & Finansije\tBela knjiga 2010: Giljotina propisa bi trebalo da bude oštrija\nBela knjiga 2010: Giljotina propisa bi trebalo da bude oštrija\nNa predstavljanju “Bele knjige 2010” Saveta investitora najavljeni su, izmađu ostalog, nastavak borbe protiv monopola, liberalizacija tržišta naftnih derivata i ukidanje kriznog poreza na mobilnu telefoniju. Premijer Mirko Cvetković najavio je i reforme u postkriznom periodu, iako se i dalje mnogi ekonomisti ne slažu po pitanju datuma našeg izlaska iz krize, kao i njenog intenziteta u Srbiji.\nPredsednik Saveta stranih investitora, Ćel-Morten Jonsen, slaže se sa stavom da je Srbijakroz krizu prošla bolje nego ostale zemlje regiona ali smatrada je neophodno da Srbija nastavi strukturne reforme, da poboljša primenu zakona i održi fiskalnu disciplinu. Iako Mirko Cvetković smatra da je giljotina propisa bila uspešna, Jonsen je napomenuo da su u Srbiji i dalje procedure i veoma komplikovane i da inostrana preduzeća nisu navikla na tako komplikovanu administraciju. Takođe, on smatrada je neophodno obezbediti predvidljivost uslova poslovanja, odnosno da preduzeća moraju da znaju da će porezi ostati isti u određenom periodu, kako bi više ulagala.\nPremijer Cvetković pohvalio se ostvarenim rezultatima u borbi protiv monopola, poput ukidanja monopola u fiksnoj telefoniji (iz napomenu da da ova oblast sada pati od dečijih bolesti), liberalizovanja tržišta naftnih derivata ali i reorganizacije železnice koja bi mogla da privuče nove igrače na naše tržište. On je najavio ukidanje porezana mobilnu telefoniju od 10 odsto i nastavak politike privlačenja stranih investicija.\nU panel diskusiji koja je usledila posle izlaganja Jonsona, Cvetkovića i Dežera, guverner NBS, Dejan Šoškić, objasnio je da inflacija ima svoje osnove u problemima realnog sektora, odnosno u upadljivom povećanju cena hrane i da iz tog razloga NBS mora oprezno da pristupi ovom problemu. Božidar Đelić naglasio je da u Srbiji ima još mnogo posla, jer iako se oseća oporavak, i dalje postoji ogroman problem nezaposlenosti, kao i slabog ulaganja u oblasti koje stabilno posluju i mogu biti naš izbozni potencijal, poput poljoprivrede.\nNeke od bitnijih preporuka iz Bele knjige su:\n– izmena Zakona o energetici kako bi se primenile odredbe za olakšice povlašćenim proizvođačima električne energije;\n– Povećanje javne svesti o efikasnom korišćenju električne energije i potrebi da se poveća njena cena;\n– Izrada nacrta Zakona o restituciji;\n– Izmena Zakona o hipoteci jer nije u skladu sa Zakonom o planiranju i izgradnji;\n– Dodatno smanjenje troškova radne snage da bi se povećala stopa zaposlenosti i smanjio takozvani „rad na crno”;\n– Izmena zakona iz oblasti rada da bi se na jasan način definisalo da se deo zarade za radni učinak ne mora utvrđivati na mesečnom nivou i da zarada po osnovu doprinosa zaposlenog poslovnom uspehu poslodavca nije posebna dodatna obavezna kategorija zarade. Sloboda dogovora zaposlenih i poslodavca o strukturi zarade i dodatnih pogodnosti i uspostavljanje sistema zarada koji će stimulisati rad zaposlenih osnov je tržišnog funkcionisanja tržišta rada;\nOstale predloge možete pročitati ovde.


Vučić: Ja bih rušio danju, ali hapsite me! - alo.rs\nSAVAMALA Vučić: Ja bih rušio danju, ali hapsite me!\nAUTOR: Tanjug DATUM I VREME: 19.03.2017. 15:22\nPremijer Aleksandar Vučić izjavio je danas da je predizborni skup u Savamali, Saše jankovića, pokazao da je ceo taj "slučaj" samo politička igra i da služi za najgluplje moguće napade na njega.\nVucić je, ironiući, rekao da se slaže sa jednim od svojih političkih protivnika da je verovatno kriv i za poplave:\n"Moja božija uloga bila je da prizovem toliku kišu i stoga i zaslužujem da bude odgovoran", primetio je Vučić odgovarajući na pitanja novinara u Novom Pazaru.\n"Uradio bih to po danu i ne stidim se toga, da se umesto tih udžerica i rugla napravi prostor prelep za decu, za sve građane...", rekao je i ponovio: "Ne stidim se toga, mogu da me hapse i da me ubiju".\n"Direktno 21 put, indirektno 36 puta", rekao je Vučić i dodao da nije znao da je tako popularan među protivkandidatima i da mu to izgleda kao da žele da ih on predvodi na nekim budućim izborima.\nRekao je da će i on iskoristiti svoj termin na javnom servisu iz potovanja prema građanima, narodu, da bi konačno čuli nešto od nekog kandidata o njegovom programu, mada su mu, kaže, sa RTS menjali termin, jer su ga najpre planirali za sledeću subotu, a onda su mu za večeras predvideli vreme od 22.00 sata, kada se svi ljudi koji rade pripremaju da spavaju.\nNa pitanje da komentariše napade na društvenim mrežama na račun fizičkog izgleda njegovih simpatizera, Vučić je rekao da je ponosan na narod, a da je navikao na takve priče.\n"Naravno da narodu nedostaje bolja odeća, jer su 'oni' vladali 12 godina, pa sada imaju najskuplja odela, od tri, četiri, pet hiljada, a narod ih nema. Postaraćemo se u narednim godinama da i narod ima bolja odela", rekao je Vučić.\nOn je istakao da ga zanimaju svi dobri građani Srbije, i siromašniji i bogati, a da "to što neko nema novac za popravke zuba, ne znači da je lošiji čovek".\nVučić je primetio i da pravi intelektualci ne moraju ispod onoga što su rekli da se potpišu kao "intelektualac", za razliku od dežurnih kritičara i nazovi intelektualaca.\n"Šta su oni ostavili našem narodu? Nisu ništa. A da kibicuju, dobacuju, kritikuju, za to su velemajstori", rekao je i naglasio:\n"Ja neću nikom da se dodvoravam, boriću se za Srbiju jednakih prava, šansi i ljudi, a ne ljudi koji misle da su iznad drugih samo zato što su bogatiji", rekao je Vučić.\nUpitan da li je realno da, kao što neki mediji pišu, zbog ulaska u izbornu trku Ljubiše Preletačevića Belog može da izgubi izbore i da li bi u tom slučaju priznao poraz, Vučić je rekao da će uvek prihvatiti i priznati poraz i čestitati pobedniku.\n"U pola deset te večeri ću izaći i čestitati protivnicima. Nemam problem sa tim, to sam pokazao i kad sam izgubio izbore za gradonačelnika, nisam psovao, pretio, tražio izgovore", rekao je Vučić.\nOn je naveo da postoji mogućnost da izgubi, da ne bi bilo nikakvo čudo i da može da se dogodi da deset njih, plus nevažeći listići, dobiju glas više.\n"Vrlo je moguće i realno je. Zato pozivam ljude da se ujedine za normalnu, pristojnu Srbiju...", rekao je Vučić.\nOn je rekao i da veruje da ozbiljni i odgovorni ljudi, koji razmišljaju o svojoj budućnosti, treba da se opredele prema onome što je važno i značajno za njihovu decu, a ne prema onome što je zanimljivo.\nSvi komentari (244)\nI bićeš uhapšen! Očekuj to!\nPolako doci ces i ti na red da ogovaras, mislis da ces doveka biti na nekoj funkciji. To vazi i za ostale koji misle da su nedodirvljivi.\n19/03/2017 - 20:01\nNamešena priča oko Savamale totalno!\n19/03/2017 - 19:59\nMa Jankovic se ne bavi svojom kampanjom,vec se samo potkopavanjem i remecenjem stabilne Srbije.\nJanković samo i uvek iznosi argumentovane stvari. Ti očigledno nemaš sluha , ali to je tvoje vidjenje.U Srbijijje narušen pravni sistem i politički život mora da se menja. Bahatosti i bezobrazluku nikad kraja.Na ovim izborima biramo Zakon i slobodu. Merila vrednosti i zakonska regulativa se mora poštovati i odnosi se na sve gradjena Srbije bez obzira koju funkciju obavljaju.Glasamo za Jankoivić, jer je pošten i čestit čovek.\nOpozicija je pokušala da ispolitizuje ceo ovaj slučaj.\n18 + 30 -


ŠTA SE DESILO SA STELOM: Porodica Tenant saopštila uzrok smrti supermodela | Novosti.rs\nStela je pronađena mrtva 22. decembra u svom domu u škotskom gradu Duns. "Steli je već duže vreme bilo loše.\nOsećala se nesposobnom da nastavi dalje, uprkos ljubavi najbližih", saopštili su njen bivši suprug Dejvid Lasnet i deca Marsel, Sesili, DŽasmin i Ajris.\nPorodica, takođe, smatra da je važno podići svest o mentalnom zdravlju. Stela je bila unuka Endrjua Kavendiša, 11. vojvode od Devonšira.\nsamoubistvo supermodel kreatorka Stela Tenant mentalni problemi


Kina ide ka zabrani automobila na fosilna goriva | PC Press\nKina ide ka zabrani automobila na fosilna goriva\nKineska vlada propisala je nove standarde za proizvođače automobila kao deo plana da se smanji proizvodnja automobila koji rade na fosilna goriva. Kina tako polako postaje lider u smanjenju potrošnje ovakvih goriva, a sa ciljem da se umanji zagađenost koja pogađa velike gradove.\nKineski proizvođači koji žele da i dalje proizvode automobile na fosilna goriva, prvo moraju da proizvedu određeni broj automobila koji imaju nisku emisiju štetnih gasova, ili je nemaju uopšte, da bi ispunili nove uslove koje je postavila vlada ove zemlje. Nova pravila se odnose na kompanije koje proizvedu, ili uvezu, više od 30.000 automobila koji rade na fosilna goriva godišnje. To znači da će proizvođači do 2019. godine morati da proizvedu 10% električnih automobila od ukupnog broja proizvedenih vozila, te 12% do 2020. godine.\nOva pravila su deo novog agresivnog plana da se potisnu automobili na fosilna goriva, koji Kina deli sa Britanijom i Francuskom, koje planiraju da zabrane ovakve automobile do 2040. godine. Novija istraživanja ukazuju na to da će kinesko tržište automobila biti elektrizovano do 2030. godine, a prvobitni plan da se automobili na fosilna goriva potpuno zabrane kritikovan je kao previše ambiciozan, te se došlo do srednjeg rešenja koje stručnjaci tumače kao izvodljivo.\nOvaj plan je deo šireg plana kineske vlade da se smanji emisija ugljen-dioksida, te zavisnost od fosilnih goriva. Tokom 2017. godine Kina je prevazišla mnoge ekološke probleme, te je do avgusta, na primer, već postignut cilj za instalaciju sistema za prikupljanje solarne energije koji je trebalo da se ostvari do 2020. godine, čime je Kina postala najveći proizvođač solarne energije na svetu.\nPomak ka električnim vozilima se dešava na globalnom nivou, te tako Kalifornija razmišlja o zabrani automobila na fosilna goriva, što bi onda postao standard za čitavu Ameriku. Sa druge strane istraživanja pokazuju da će električna vozila dominirati evropskim tržištem do 2035. godine, a u Indiji, na primer, u sledećih 13 godina.\nTagovi: automobili na fosilna goriva, ekološki plan, električni automobili\n← Endava – IT poslodavac za budućnost\nFacebook testira opciju Face ID za pristupanje profilu →


Si Đinping: Razvoj Kine nije pretnja drugima china radio international\nSi Đinping: Razvoj Kine nije pretnja drugima\n2018-03-21 15:15:54 cri\nPredsednik Si Đinping rekao je da kineski razvoj ne predstavlja pretnju za bilo koju zemlju.\nU obraćanju na završnoj sednici godišnjeg zasedanja Svekineskog narodnog kongresa, kineski predsednik je takođe naveo da su bilo koje akcije i trikovi da se rasparča Kina osuđeni na propast.\nSi Đinping je kazao da će Kina ostati na putu mirnog razvoja i da će nastaviti sa uzajamno korisnom strategijom otvaranja.\nOn je istakao da Kina zagovara da se sva pitanja u svetu moraju rešavati kroz konsultacije sa svim narodima širom sveta.\nKineski predsednik obratio se poslanicima, kojih je bilo gotovo 3.000 u Velikom domu naroda u Pekingu na završnom zasedanju 13. Svekineskog narodnog kongresa.\n„Kina ni na koji način ne teži razvoju na račun drugih zemalja. Kineski razvoj ne predstavlja pretnju ni za jednu zemlju i nikada nećemo težiti hegemoniji ili sprovoditi ekspanziju. Samo oni koji su bili pretnja drugima smatraće sve oko sebe pretnjom", ocenio je Si.\nOn je rekao da će Kina nastaviti da promoviše izgradnju inicijative „Pojas i put" i da jača komunikaciju i saradnju sa drugim zemljama, čineći da njena reformska politika otvaranja bude od koristi čovečanstvu.\nKineski predsednik je ponovo izrazio dobru volju za traženje mirne reunifikacije kineskog naroda.\n„Moramo se pridržavati principa jedne Kine, na bazi konsenzusa iz 1992. godine i podsticati prekomorske odnose (sa Tajvanom) u smeru mirnog razvoja, šireći ekonomsku saradnju i kulturnu razmenu, deleći razvoj kontinentalne Kine sa tajvanskim sunarodnicima da bismo podstakli njihovo blagostanje i promovisali mirnu reunifikaciju našeg naroda", zaključio je Si.


Završen 8. Beogradski internacionalni filmski festival osoba sa invaliditetom – Bosifest\nRead more about Završen 8. Beogradski internacionalni filmski festival osoba sa invaliditetom – Bosifest\nZavršeno 11 Filmsko bdenje duše\nOd 12. do 15. оktobra, u Sremskim Karlovcima, održano je 11. filmkso bdenje duše, manifestacija posvećena filmovima i autorima koji se bave istorijom, kulturom i duhovnošću Srbije. Organizatori su Udruženje filmskih i televizijskih radnika Vojvodine i beogradsko producentsko presuzeće „Fiks Fokus”. Na ovogodišnjoj manifestaciji bilo je prikazano 17 filmovaod kojih je u zvaničnoj konkurenciji za priznanje pod nazivom „Bdenje Jakova Orfelina” bilo 11 filmova.\nRead more about Završeno 11 Filmsko bdenje duše\nPočela prodaja karata za film „Zvezdani ratovi“\nU prodaju su puštene karte za film „Zvezdani ratovi - Poslednji Džedaji” koji u domaće bioskope stiže 14. decembra 2017, najavio je distributer.\nRead more about Počela prodaja karata za film „Zvezdani ratovi“\nRead more about Media podžala četiri srpska projekta\nSvetska premijera domaćeg filma „Isti” na IDFA festivalu\nDokumentarni film Dejana Petrovića „Isti” imaće svetsku premijeru u takmičarskom programu najznačajnijeg i najvećeg festivala dokumentarnog filma na svetu IDFA, koji će se jubilarni 30. put održati od 15. do 26. novembra u Amsterdamu.\nRead more about Svetska premijera domaćeg filma „Isti” na IDFA festivalu\nRead more about U toku radovi na dečijem filmu „Zlogonje”


Foto: MELDI557/TIKTOK / screenshot\nU vremenu obeleženom korona virusom, odlučili su, kažu, pružiti podršku svim radnicima koji se svakodnevno bore protiv izazova pandemije, te svojim korisnicima izmamiti osmeh na lice, piše Srpskainfo.\nJerusalema Dance Challenge by Poste Srpske\n– Donosimo vam vedar duh i optimizam plesnim izazovom uz numeru Jerusalema. Ovim smo našu Poštu upisali kao prvu na listi svetskih poštanskih operatera koji su deo svetskog plesnog izazova. Uživajte - poručili su iz Pošta Srpske.\nUz ovu kompoziciju južnoafričkog umetnika Mastera KG i nigerijske gospel pevačice Nomcebo Zikode, koju su otpevali na jeziku afričkog naroda Zulu, trenutno pleše celi svet.\nVeseli poštari prošle sedmice uvežbavali su tačku u centru Banjaluke što je izazvalo veliko oduševljenje građana.


Teksas: Ispitivanje stavova medicinskog osoblja o anti-kovid vakcini – Zavera\nZTP 5. oktobra 2021.\t0 Komentara\nNovo istraživanje bolničke prakse u Teksasu otkrilo je oklevanje medicinskih sestara da se vakcinišu protiv kovida-19, uključujući iskustvo sa infekcijom, negativne stavove o vakcinama i sumnje u bezbednost cepiva. Istraživači sa medicinske škole pri Univerzitetu u Hjustonu objavili su nalaze u oktobarskom broju časopisa Texas Public Health Journal. Studija je ispitivala stavove medicinskih sestara o kovidu-19, tačnije, nameru i oklevanje u vezi sa vakcinacijom, putem internet ankete obavljene početkom 2021.\nPrema odgovorima 311 medicinskih radnika, 12 odsto je reklo da nema nameru da primi anti-kovid vakcinu. Poređenja radi, istraživanje Fondacije Kajzer iz 2021. pokazalo je da 14 odsto odraslih Amerikanaca ne namerava da primi vakcinu protiv kovida-19. Autorka istraživanja, dr Sandra Brenson, smatra da dezinformacije doprinose niskoj stopi vakcinacije i da edukacija medicinskih sestara o vakcini može da podstakne interesovanje za imunizaciju.\n„Informacije o vakcinaciji nisu dovoljno približene osobama koje su bile zaražene kovidom-19,“ kaže Brenson, komentarišući medicinske sestre koje su imale kovid i ne žele da se vakcinišu. Brenson i kolege istraživači takođe su otkrili da 4,2 odsto medicinskih sestara namerava da se vakciniše, i da je 83,6 odsto već primilo vakcinu. Anketirana populacija je zavatila ujednačen broj medicinskih sestara u većim gradskim bolnicama širom Teksasa. Četvrtina ispitanika je zaposlena u Hjustonu, dok su Ostin i Dalas činili su gotovo polovinu anketiranih.\nOva studija dolazi u kritičnom trenutku, budući da su tokom pandemije pristigli izveštaji o manjku medicinskog osoblja. Stručnjaci ističu premorenost i starenje radne snage kao ključne uzroke nedostatka radne snage; anketa objavljena pre pandemije u časopisu Journal of Nursing Regulation, predvidela je manjak od 151.000 medicinskih sestara do 2030. Brenson se nada da će nedavno zvanično odobrenje Pfizer cepiva podstaći sumnjičave radnike da prihvate vakcinaciju.\n(NewsMedical-ZTP, foto: Houston Methodist Hospital)\nTagovi:kovid, istraživanje, SAD, pandemija, Teksas, vakcinacija, vakcine, cepivo, anketa, osoblje, medicinske, sestre


Pravila korišćenja | Kinološka akademija\nOva internet prezentacija vlasništvo je Kinološke akademije iz Beograda. Kinološka akademija posetiocima i korisnicima u dobroj nameri obezbeđuje korišćenje sadržaja internet prezentacije. Prezentacija sadrži informacije o podeli i sistematizaciji rasa od strane tri vodeće kinološke organizacije u svetu. Deo sajta na kome se nalazi sistematika FCI je dostupan korisnicima sa plaćenom godišnjom članarinom. Ovaj deo sajta sadrži sistematiku svih rasa pasa po FCI nomeklaturi, prevode zvaničnih FCI standarda svih rasa na srpskom jeziku sa skicama i fotografijama predstavnika tih rasa. Zvanične FCI standarde na engleskom jeziku, kao i prezentacije nacionalnih saveza sa komentarima standarda po šablonu FCI posebne edukacije. Informacije koje korisnik može pronaći na ovoj internet prezentaciji i koje su korisniku omogućene putem ove internet prezentacijie ne mogu smatrati kao ispunjavanje korisnikovih ličnih zahteva ili posebnih uslova.\nUslovi korišćenja sadržaja internet prezentacije\nSvi posetioci imaju pravo da besplatno koriste sadržaje internet prezentacije koji su otvoreni i ne nalaze se pod šifrom. Delovi prezentacije koji se nalaze zaključani pod šifrom dostupni su korisnicoma sa pretplatom. Pretplata i mogućnost korišćenja sadržaja iz ovog dela mogući su nakon plaćanja godišnje članarine po ceni od 3500 dinara na godišnjem niovou. Prijavljivanje za korišćenje servisa obavlja se preko kontakt formulara na Home stranici ove prezentacije. Korišćenjem bilo kog dela ove internet prezentacije, automatski prihvatate sva aktuelna pravila korišćenja. Korisnici su dužni da redovno čitaju pravila korišćenja i smatra se da su korisnici u svakom trenutku upoznati s aktuelnim pravilima korišćenja, kao i da su ih razumeli u celosti.\nKinološka akademija zadržava sva prava da može menjati i ažurirati informacije na ovoj internet prezenetaciji u skladu sa promenama nomenklature i standarda rasa. Kinološka akademija čini sve što je u njenoj moći kako bi informacije na ovoj internet prezentaciji učinila potpunim, ispravnim, tačnim i ažurnim. Ipak, Kinološka akademija ne može se smatrati odgovornom za bilo koju grešku, netačnost, gubitak ili štetu koja može nastati korišćenjem dostupnih informacija. Ukoliko objavljene informacije sadrže grešku, ili informacija za koju bi korisnik normalno očekivao da može pronaći na ovoj internet prezetaciji nedostaje, Kinološka akademija, učiniće sve što je u njenoj moći, da bez odlaganja i u najkraćem roku od prijema informacije navedene nepravilnosti ispravi. Kinološka akademija, zadržava pravo da bez najave povremeno promeni ili modifikuje pravila, a o važnim promenama i dopunama može korisnike obavestiti objavljivanjem informacije na internet prezentaciji.\nDostupnost i kompatibilnost\nKinološka akademija čini sve kako bi dostupnost ove internet prezentacije bila neometana i odbija bilo kakvu odgovornost za bilo kakav gubitak ili štetu koja može nastati usled nedostupnosti internet prezentacije. Kinološka akademija ne može garantovati da su datoteke koje se nalaze na internet prezentaciji kompatibilne sa konfiguracijom računara korisnika. Korisnik se mora postarati da pribavi odgovarajući informaciono-tehnološki hardver i softver (internet pregledači), uključujući bezbednosni softver.\nKinološka akademija štiti privatnost korisnika u najvećoj mogućoj meri i obavezuje se da će u dobroj nameri koristiti podatke dobijene od korisnika tokom korišćenja internet prezentacije. Dobijene informacije u toku postupka registracije (Ime i prezime, e mail adresa i kontakt telefon), neće se distribuirati trećim licima.\nNeovlašćena upotreba internet prezentacije\nKorisnici ove internet prezentacije obavezuju se da neće: Neovlašćeno ili na nepravilan način koristiti informacije sa ove internet prezentacije. Koristiti ovu internet prezentaciju na način koji je može oštetiti ili izmeniti, ometati njenu dostupnost ili na bilo koji način uticati na njenu efikasnost. Koristiti ovu internet prezentaciju kako bi na bilo koji način ugrozio prava fizičkih, pravnih lica ili udruženja, uključujući, ali ne ograničavajući se na, prava privatnosti ili zaštite intelektualne svojine.\nKinološka akademija zadržava pravo da odbije da korisniku uskrati dostupnost internet prezentacije i/ili pokrene sudski spor, ukoliko uoči neovlašćenu upotrebu ove internet prezentacije.\nKinološka akademija ne može se smatrati odgovornom za bilo koju štetu nastalu usled tehničkih nedostataka, nemogućnosti pristupa ovoj internet prezentaciji ili bilo kakvih smetnji, koje mogu naškoditi sistemu ili softveru korisničkog računara.\nKinološka akademija ne može se smatrati odgovornom za bilo koju štetu prouzrokovanu virusima, zastojima u radu sistema (bagovima), trojanskim konjima i sličnim pojavama, ukoliko se ovo dogodi prilikom posete ovoj internet prezentaciji, imajući u vidu da je korisnik ispunio sve preduzete mere navedene u delu dostupnost i kompatibilnost.


Monitor 'prepadao' posetioce javnog toaleta!\nIzvor: Mondo, 18.Apr.2013, 13:43\nprev next 0 0\nNalik originalu, nastavak tera gledaoce da se zapitaju koliko je zapravo >> Pročitaj celu vest na sajtu Mondo << realistična slika na LG IPS monitorima. Kako bi dokazao izvanredan kvalitet IPS slike, LG je u ovom zanimljivoj kampanji koristio novi IPS 21:9 UltraWide monitor.\nITsvet.com: LG UltraWide monitor reklama\nNeprijatno: Monitori “isprepadali” muškarce u javnom toaletu!\nIzvor: Svet, 18.Apr.2013\nKompanija LG Electronics predstavila je novi virtualni internet video: “Stage Fright – So Real It’s Scary 2”, zabavani nastavak prošlogodišnje internet video senzacije “So Real It’s Scary”. Nalik originalu, nastavak tera gledaoce da se zapitaju koliko je zapravo realistična slika na...


Vučić ambasadoru Skotu: A zašto ste 2008. godine odvajali Kosovo od Srbije? | Vestinet.rs\nPočetna AKTUELNO\tVučić ambasadoru Skotu: A zašto ste 2008. godine odvajali Kosovo od Srbije?\nPoštujemo i cenimo stavove američkog ambasadora Kajla Skota u vezi sa Kosovom i Metohijom i delovanjem stranih agentura, rekao je srpski predsednik Aleksandar Vučić, ali je istakao i da Srbija ima svoje stavove.\nOn je tako odgovorio na zahtev da prokomentariše izjavu američkog ambasadora Kajla Skota za NIN da se pojačano delovanje stranih agenata odnosi na rusku stranu i da neće podržati ideju razgraničenja zbog etnički čistijih država. Vučić je primetio da je isto tako trebalo pitati Skota zašto je, ako je već protiv etnički čistih država, „odvajao Kosovo od Srbije 2008. godine“.\n„Važno je šta kaže američki ambasador. Mi to poštujemo cenimo, a mi imamo svoje stavove“, rekao je srpski predsednik.\n„A nije Đilasov novinar pitao Skota posle toga: ’A što si onda odvajao Kosovo od Srbije 2008. godine?“. To ga nije pitao“, kazao je Vučić.\nŠto se stranih agenata tiče, to je pitanje za BIA, a široka je lista. Beograd je uvek bio Meka i Medina za mnoge ljude koji su želeli da šire informacije, dezinformacije, obaveštajno, kontraobaveštajno delovanje, poručio je Vučić.\nOn je dodao da to nije nešto od danas, već da je to bila praksa i šezdesetih i sedamdesetih godina prošlog veka.\n„Zato je važno da imamo državne institucije i strukture koje umeju sa sagledaju sve teškoće i opasnosti sa kojima možemo da se suočimo u očuvanju stabilnosti za našu zemlju i građane“, rekao je predsednik Srbije.\nAleksandar VučićambasadorKajl SkotKosovonezavisnostSRBIJA


Turski TOGG startuje sa proizvodnjom novih SUV i kupe modela - AutoExclusive - Auto vesti, Novi, Luksuzni, Polovni automobili...\nTOGG, takođe poznat i kao Turska grupacija za zajedničko ulaganje u automobilsku industriju, sastoji se od pet kompanija koje su stupile u partnerstvo radi kreiranja širokog opsega električnih vozila. TOGG je predstavio prototipove svojih električnih SUV i sedan automobila pre dve, ali je tek prošle nedelje potvrdio da bi proizvodnja oba modela trebalo da počne sledeće godine.\nU zvaničnoj izjavi, TOGG je potvrdio da Use-Case Mobility tehnologije stižu na CES događaj i predstaviće svetu komplikovane i napredne električne, autonomne i konektivne sisteme, zajedno unutar jedne dizajnerske sfere. Kao što dolikuje, ovaj sajam tehnologije trebalo bi da postane domaćin električnim SUV i sedan prototipovima ovog brenda, ali ovo još uvek nije zvanično potvrđeno.\nObe verzije modela biće ponuđene u konfiguracijama sa jednim i dva električna motora. Ulazni nivo modela stići će sa pogonom na zadnjoj osovini i jednim električnim motorom dobrim za 200 ks, dok će vrhunska ponuda dodati još jednu električnu jedinicu napred, što će rezultirati sa kombinovanom snagom od 400 ks. Verzija sa motorima na obe strane posedovaće ubrzanje od nule do sto od 4,8 sekundi, sa singl agregatnim jedinicima koje isti posao završavaju u okviru od 7,6 sekundi.\nPreliminarni detalji sugerišu da će bazni modeli biti u mogućnosti da putuju najmanje 300 kilometara između dva punjenja, dok će modeli sa duplom motornom postavkom trebalo da imaju prelazni opseg od 500 kilometara. TOGG će sklapati svoja vozila u Gemlinskoj fabrici, koja se gradi na severozapadu zemlje u Bursa provinciji i uskoro bi trebala da bude kompletirana.\nsuv automobili |


U VOŠINOM OKU: KOVAČEVIĆ I „SLANOBARCI“ NA TERENU – ФК Војводина\nHome/Вести/U VOŠINOM OKU: KOVAČEVIĆ I „SLANOBARCI“ NA TERENU\nU VOŠINOM OKU: KOVAČEVIĆ I „SLANOBARCI“ NA TERENU\nFudbaleri Vojvodine koji se nalaze na pozajmici ili dvojnoj registraciji u drugim klubovima imali su priliku da igraju tokom prethodnog vikenda.\nProšlog petka, fudbaleri Vojvodine igrali su prvenstveni meč protiv Rada, a za vikend su mečeve igrali i timovi u kojima se nalaze igrači Voše na pozajmici ili dvojnoj registraciji.\nFudbaleri Spartaka igrali su nerešeno 1:1 (0:1) protiv ekipe Javora, u osmom kolu Super lige Srbije. Ivanjičani su poveli golom Stojakovića u 44, ali je Spartak izjednačio preko Radovanovića u 89. minutu. Vezista Vojvodine Nikola Kovačević, koji se nalazi na pozajmici u timu iz Subotice, odigrao je svih 90 minuta za domaćina. Spartak se trenutno nalazi na šestom mestu na tabeli, sa 13 osvojenih bodova.\nFudbaleri Proletera igrali su nerešeno 1:1 (0:1) protiv ekipe Zemuna, u petom kolu Prve lige Srbije. Slanobarci su poveli u 39. preko Andrejevića, dok je domaćin izjednačio u 62. minutu golom Stanojevića. Za ekipu iz Novog Sada, u startnoj postavi su zaigrali Milan Lazarević, Marko Đurišić i Uroš Stamenić, dok je David Hrubik u igru ušao u 67. minutu, kada je zamenio Nemanju Stojšića. Stamenić je teren napustio u 84. minutu, kada je svoje mesto ustupio Draganu Karanovu, a minut kasnije žuti karton dobio je Marko Đurišić. Proleter se trenutno nalazi na osmom mestu na tabeli sa šest bodova.\nFudbaleri ČSK-a igrali su nerešeno 1:1 (0:1) protiv ekipe Jagodine, u petom kolu Prve lige Srbije. Čelarevčani su poveli u 33. minutu golom Plavšića, dok su domaćini izjednačili u 64. minutu preko Petronijevića. Fudbaler Vojvodine na pozajmici u ČSK-u Stefan Zogović nije bio u sastavu za ovaj meč. ČSK se trenutno nalazi na drugom mestu na tabeli sa 11 bodova, četiri manje od prvoplasirane Mačve i dva više od trećeplasiranog Sinđelića.\nduka-master2016-09-12T14:17:54+02:0012. септембра 2016.|


U okviru Narodne banke Srbije pripremljen je Nacrt zakona o zaštiti korisnika finansijskih usluga kod ugovaranja na daljinu, kojim bi se unapredila zaštita korisnika finansijskih usluga u Republici Srbiji u vezi s pružanjem ovih usluga preko interneta, imejl komunikacijom, poštom ili korišćenjem drugih sredstava komunikacije na daljinu.\nOvim Nacrtom zakona uređeni su pravo na informisanje korisnika finansijskih usluga u predugovornoj fazi i nakon zaključenja ugovora, pravo na odustanak od ugovora na daljinu (po pravilu, u roku od 14 dana), pravo na raskid tog ugovora, pravo na zaštitu od usluga koje nisu tražene i druga prava korisnika finansijskih usluga pri ugovaranju na daljinu, kao i ostvarivanje zaštite prava i interesa tih korisnika i nadzor nad primenom odredaba ovog zakona.\nNacrt zakona se odnosi na bankarske usluge, usluge osiguranja, usluge u vezi s dobrovoljnim penzijskim fondovima, platne usluge, usluge izdavanja elektronskog novca, finansijske pogodbe, kao i za investicione usluge.\nNacrtom zakona izvršilo bi se i usklađivanje s propisima EU u ovoj oblasti, pre svega sa Direktivom 2002/65/EU.\nIzvor: Vebsajt Narodne banke Srbije, 07.12.2015.


Obeležavanje sedmogodišnjice napada na SAD\nPredsednik SAD Džordž Buš otvorio je u četvrtak u Pentagonu prvi memorijalni centar posvećen žrtvama napada od 11. septembra 2001.. odajući pocast "herojima" i izražavajuci zadovoljstvo prekidom napada na američkom tlu.\n"Amerikanci, koji budu posećivali ovaj centar, jednostavni ravan prostor s klupama koje predstavljaju 184 žrtve napada počinjenog na Pentagon, naučiće buduće generacije da je sadašnja američka generacija ispunila svoj zadatak", rekao je Buš.\n"Naše trupe se bore od 11. septembra protiv terorista u inostranstvu, što znači da se mi ovde nismo morali suočavati s njima", naglasio je američki predsednik.\nCeremonija obeležavanja sedme godišnjice terorističkih napada na Svetski trgovinski centar u Njujorku počela je danas na mestu "ground ziro" ("Ground Zero") koje će kasnije posetiti i američki predsednički kandidati. Između ostalog, čitaju se imena 3.000 stradalih 11. septembra 2001. godine.\nU Vašingtonu su predsednik SAD Džordž Buš i njegova supruga\nLora takođe minutom ćutanja odali poštu stradalima u terorističkim napadima.


Nemci su preopterećeni poslom! › Made-in-Germany.rs\nNemci su preopterećeni poslom!\nKako je pokazalo jedno skorašnje istraživanje fondacije „Bertelsman“, svaki treći Nemac na poslu se oseća preopterećeno.\nU ovoj studiji se navodi da je četvrtina zaposlenih u Nemačkoj suočena sa previsokim radnim tempom, pa tako mnogi radnici stavljaju na kocku sopstveno zdravlje, prenosi agencija „Tanjug“.\nMediji u Nemačkoj prenose izjave zaposlenih koji kažu da se dugoročno takav tempo rada ne može izdražati. Studija stoga pokazuje da 18 posto radnika dolazi do granice svojih mogućnosti, a da 23 posto ispitanih uopšte ne pravi pauze tokom rada.\nSvaki osmi Nemac odlazi na posao čak i kada je bolestan, pri čemu raste opasnost i po zdravlje ostalh zaposlenih, pokazuje studija fondacije „Bertelsman“.\nOko 42 posto radnika žali se da im je radno okruženje u znaku rastućih radnih ciljeva, a svaki treći ne zna kako će odgovoriti na takve zahteve, jer čim se postignu novi ciljevi, to potom odmah počinje da važi kao novi standard rada, navodi se u ovoj studiji.\nNemačka sve više zavisi od stranih radnika!\nNemci za tri sata zarade četvrtinu srpske plate!\nStranci u Nemačkoj korisni za budžet\nZaposlenost u Nemačkoj u 2014. dostigla rekord\nOd MiG na 23/03/2015 / AKTUELNO / Ostavite komentar\nPrijavite se na konkurs "Najbolje iz Srbije"!


1.200 policajaca RS osiguravalo rusku delegaciju - Index.ba\n1.200 policajaca RS osiguravalo rusku delegaciju\nMinistar unutrašnjih poslova Republike Srpske Dragan Lukač pohvaljuje pripadnike Ministarstva zbog iskazanog profesionalizma i predanosti u izvršenju poslova i zadataka na obezbjeđenju posjete visoke ruske delegacije na čelu sa predsjednicom Savjeta Ruske Federacije Valentine Matvijenko.\n“Naime, na nivou Ministarstva formiran je Štab akcije „RS 2018“ koji je sačinio plan obezbjeđenja posjete u skladu sa planiranim protokolom posjete. Za sprovođenje mjera bezbjednosti najvišeg stepena, štab je naložio angažman 1.200 policijskih službenika Ministarstva, od kojih je na obezbjeđenju u Istočnom Sarajevu bilo angažovano 300, a u Banjaluci 900”, saopćenmo je iz MUP-a RS.\n“Posebnu zahvalnost Ministarstvo duguje građanima Republike Srpske na razumijevanju zbog sprovođenja bezbjednosnih mjera prvog stepena na području gradova Banjaluka i Istočno Sarajevo. Naime, za vrijeme posjete, građani su ispoštovali sve zabrane, ograničenja i uputstva, te nije evidentiran niti jedan incident”, stoji u saopćenju.\nPrethodni članakDunović razgovarao sa radnicima Energoinvest-Tvornica dalekovodnih stubova\nNaredni članakU selu Gorica kod Konjica obilježena 25. godišnjica zločina HVO-a nad bošnjačkim civilima


Tanjug 23. septembra 2020. 15:55\nBEOGRAD – Kompanija NIS i KK Partizan nastavili su danas višegodišnju saradnju potpisivanjem novog sponzorskog ugovora.\nBudući da obe strane teže istom cilju, a to je da budu najbolji u oblasti kojom se bave, nastavak uspešne saradnje u ovim izazovnim vremenima pokretač je za ostvarivanje još boljih rezultata. Uzajamna podrška biće dodatna energija na putu ka ostvarivanju zacrtanih cileva, navodi se u saopštenju.\n„Ono što je zajedničko NIS-u i košarkašima Partizana jesu spremnost na izazove, šampionski i timski duh i činjenica da smo najjači kad je najteže. Zato smo tako dugo prijatelji i zato ne odustajemo od podrške. Navijamo za sve buduće pobede i sigurni smo da ćete ponovo Evropi pokazati kako je dobra i jaka srpska košarka“, izjavio je Tjurdenjev, generalni direktor NIS-a.\n„Kompanija NIS je više od 10 godina sa KK Partizan. Prošli smo zajedno i lepa i teška vremena, ali smo ostali zajedno. Pored našeg generalnog sponzora sa nama su, rame uz rame i naši navijači koji su u prošloj sezoni kupovinom karata u velikoj meri obezbedili tekuću likvidnost kluba i pomogli nam u ostvarivanju dobrih rezultata. Za nekoliko dana pokrećemo naš projekat za navijače „Vera i vernost“. Najverniji klubu će imati priliku da kupovinom sezonske karte pomognu klubu da ostane likvidan i tokom ove sezone“, rekao je Mijailović.


05-02-2019 11:10 Srbija Politika\nPredsednik Narodne stranke i bivši predsednik Generalne skupštine UN Vuk Jeremić izjavio je u NJujorku da su svetski poredak i multilateralizam u velikoj krizi i da je neophodna reforma UN.\nOn je kazao da sadašnja postavka ne odražava stvarno stanje odnosa u svetu, prenopsi danas u saopštenju Narodna stranka.\nJeremić je na skup pozvan kao jedan od sedmorice bivših predsednika Generalne skupštine UN, kojom je predsedavao od septembra 2012. godine do septembra 2013. godine, a 2016. bio je i kandidat Srbije za Generalnog sekretara UN, u trci u kojoj nakon šest krugova glasanja zauzeo drugo mesto.\n„Poreci se tokom istorije stvaraju i nestaju – neki uz tresak preko noći, a neki sporo i u fazama. Mislim da je prerano otpisati postojeći sistem, ali bi, po mom mišljenju, bilo neodgovorno ignorisati činjenicu da prolazimo kroz ogromnu krizu multilateralizma“, ocenio je Jeremić.\nOn je sugerisao da bi u postojećim okolnostima sve složenijih geopolitičkih odnosa članice UN trebalo da snažnije podrže generalnog sekretara Antonija Gutereša u periodu pred samit o reformama UN, koji će biti održan na 75. godišnjicu osnivanja te organizacije, 2020. godine, navedeno je u saopštenju.\nOtkriveno šta se dešavalo na nebu kod Rusije. Američki avion se opasno približio, a onda mu je ruski pilot poslao brutalnu poruku. Više o tome čitajte OVDE.


Savet za štampu: Blic prekršio dve tačke Kodeksa novinara Srbije korišćenjem stare izjave bivšeg generalnog sekretara KOMS - Krovna organizacija mladih Srbije\nKrovna organizacija mladih Srbije, podnela je žalbu Savetu za štampu 4. novembra 2021, povodom teksta objavljenog u dnevnom listu “Blic” 26. oktobra iste godine, u kome je van konteksta, upotrebljena dve godine stara izjava bivšeg generalnog sekretara KOMS. Drugog decembra, na zvaničnu i-mejl adresu Krovne organizacije mladih Srbije dostavljena je Odluka Saveta za štampu.\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Zorica Višnjić, Dragan Đorđević, Vlado Mareš, Zlatko Čobović, Vida Petrović Škero, Jelka Jovanović, Tamara Skrozza, Bojan Cvejić, Olivera Milošević i Jelena Petković, na sednici održanoj 25.11. 2021. godine, jednoglasno donosi\nTekstom „Sve manji broj studenata na fakultetima“, objavljenim 26. oktobra 2021. godine, dnevni list “Blic”\n2.prekršio je i tačke 1 i 3 Odeljka V (Novinarska pažnja), po kojoj je novinar obavezan da pristupa poslu sa dužnom profesionalnom pažnjom, odnosno po kojoj je prećutkivanje činjenica koje mogu bitno da utiču na stav javnosti o nekom događaju jednako njihovom namernom iskrivljivanju ili iznošenju laži.\nKrovna organizacija mladih Srbije podnela je žalbu jer je u spornom tekstu, van konteksta, upotrebljena dve godine stara izjava bivšeg zaposlenog u ovoj organizaciji. On, kako je objašnjeno u žalbi, već sedam meseci nije u toj organizaciji, a javnost je objavljivanjem njegove stare izjave dovedena u zabludu. Novinari „Blica“ nikoga iz KOMS-a nisu zvali za izjavu, pa ni bivšeg zaposlenog koji je citiran. Po mišljenju podnosioca žalbe, tekstom su prekršene odredbe iz poglavlja Istinitost izveštavanja, Odgovornost novinara, Novinarska pažnja, Odnos prema izvorima informisanja i Poštovanje autorstva.\nČlanovi Komisije za žalbe zaključili su da je „Blic“ izjavu „preuzeo“ iz starog teksta, a da pritom nije navedeno kada je ta izjava data i u kom kontekstu. Time su obmanuli čitaoce koji, čitajući tekst, zaključuju da je sagovornik to rekao sada za potrebe ovog teksta i time prekršili tačku 1 poglavlja Istinitost izveštavanja, kao i tačke 1 i 3 poglavlja Novinarska pažnja, pošto je prećutana činjenica koja može da utiče na razumevanje događaja.\nKomisija je ocenila da je u ovom slučaju reč o nemaru i nepažnji autora teksta, koji je „reciklirao“ nešto što je prethodno objavljeno ne potrudivši se da to objasni čitaocima, a na koji je redakcija morala da reaguje. Greška je mogla lako da se otkloni objavljivanjem ispravke, odnosno objašnjenja da je reč o dve godine starom citatu.\nPo mišljenju Komisije za žalbe, podnosilac žalbe je takođe propustio priliku da zatraži objavljivanje ispravke, čime bi u ovom slučaju bio postignut pravi efekat, jer bi sa time bili upoznati i čitaoci „Blica“. To što se podnosilac žalbe nije najpre obratio redakciji, ipak, ne umanjuje njen propust, jer ništa nije preduzela da ispravi grešku nastalu grubom nepažnjom autora teksta.\nPodnosilac žalbe nije imao formalno pravo da se žali na kršenje autorskih prava, jer nije autor teksta iz kojeg je preuzet sporni citat, pa Komisija o kršenju tih odredbi nije ni odlučivala, kao ni o eventualnom prekršaju poglavlja Odnos prema izvorima informisanja, jer to poglavlje ne sadrži odredbu na čije kršenje je žalilac ukazao.


Dragačevski sabor trubača u Guči od 8. do 11. avgusta -\n7. avgusta 2019.01477\nU Guči će 8. avgusta početi 59. Dragačevski sabor trubača, koji će trajati do 11. avgusta, pod sloganom „Najzvučnija letnja destinacija“.\nSvečano otvaranje zakazano je za 11 časova, kod Spomenika trubaču, podizanjem saborske zastave, intoniranjem saborske himne „Sa Ovčara i Kablara“, a manifestaciju će otvoriti ovogodišnji domaćin Sabora ministar poljoprivrede Srbije Branislav Nedimović.\nPrvog dana Dragačevskog sabora trubača, od 12.30 do 18 časova biće otvorene izložbe samoukih likovnih umetnika, Sajam knjiga, privredne izložbe i Sajam turizma.\nCrvena Jabuka (foto: FB official Crvena Jabuka)\nU toku prvog dana Sabora biće održano takmičenje pionirskih i omladinskih trubačkih orkestara Srbije, nastupi više folklornih i pevačkih grupa, a u večernjim satima najavljena su dva koncerta majstora trube – Saše Krstića i Dejana Jevđića sa njihovim orkestrima i koncert grupe Crvena jabuka. Uz orkestar Dejana Jevđića nastupiće i vokalni solisti Danica Krstić i Bane Šević.\nNa višednevnom programu Sabora su i takmičenja u narodnom višeboju, zdravičara, izbor za najlepšu narodnu nošnju, tradicionalna manifestacija „Stara dragačevska svadba“, više koncerata trubačkih orkestara, među kojima su i koncerti Bobana i Marka Markovića, Dejana Petrovića sa njegovim BIG Bendom i Dejana Lazarevića.\nU finalnom takmičenju 59. Dragačevskog sabora trubača, koje je na programu u subotu, 10. avgusta u 20 časova, takmičiće se 16 trubačkih orkestara.\nOvogodišnji sabor biće završen u nedelju, 11. avgusta koncertom pobednika finalnog takmičenja 59. Dragačevskog sabora trubača, a za sam kraj nastupiće Tropiko bend.\nProgrami su izmešteni u portu Crkve zbog poplava koje su zadesile opštinu Lučane 3. juna, kada je poplavljen i ceo kompleks Sportskog centra u Guči na čijem stadionu se održavalo glavno takmičenje Sabora, saopštila je ranije opštinska uprava.\nPored glavne pozornice koja će se nalaziti u porti Crkve, u dane Sabora biće postavljene još dve pozornice u centru Guče, kod Spomenika trubaču i zgrade Poreske uprave.\nPored koncerata trubačkih orkestara, pevačkih grupa, kulturno umetničkih društava i estradnih muzičara, Dragačevski sabor trubača je poznat i kao i višednevni vašar na kome posetioci mogu kupovati od tradicionalnih suvenira do ostale robe i posećivati brojne šatre u kojima se služi svadbarski kupus i pečenje.\nProgram 59. Dragačevskog sabora trubača u Guči\n– kod Spomenika trubaču\n– zgrada Sreskog načelstva\n– Muzej trube\n– sala Kulturnog centra\n– sportski centar\nfoto: Turistička organizacija Dragačevo/vizual 2019\nRelated tags : branislav nedimovićdomaćin saboradragačevski sabor trubačaorkestar bobana markovićaorkestar dejana jevđićaorkestar dejana petrovićasabor trubača u gučitakmičenje trubačkih orkestaratropiko bend\n28. septembra 2021.0213\n5. jula 2022., 08:56


Znamenite žene Novog Sada - Jelena Kon - TONS\nJelena Kon (1883‒1942) je postala Novosađanka udajom za Julija Kona, uglednog trgovca i aktivnog člana novosadske Jevrejske opštine. Tokom velike ekonomske krize Jelena Kon je 1925. osnovala “Koru hleba i Dečje obdanište”, najznačajniju ekumensku humanitarnu organizaciju u Novom Sadu. Osnovni cilj organizacije je bio da pomaže nezbrinutoj i ugroženoj deci i majkama.\nDa bi obezbedila sigurno finansiranje institucije Jelena Kon je pored ličnog, svakodnevnog angažovanja organizovala i humanitarne koncerte. Zna se da su na njen poziv u korist “Kore hleba i Dečjeg obdaništa” u Novom Sadu koncertirali: Bronislav Huberman 1928, Artur Rubinštajn 1929, Paul Hindemit 1929, Gudački kvartet iz Drezdena 1936.\nJelena Kon je zajedno sa suprugom Julijom ubijena u Novosadskoj raciji 1942. godine. Danas ne postoji tabla na zgradi koja je podignuta njenim zalaganjem, a gde je i danas dečje obdanište, koja obaveštava o humanitarnom radu ove znamenite Novosađanke.


Pomoć izbeglima: Sedam porodica dobilo plastenike - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Pomoć izbeglima: Sedam porodica dobilo plastenike\nPomoć izbeglima: Sedam porodica dobilo plastenike\nUgovori o dodeli sredstava za ekonomsko osnaživanje izbeglica kroz dohodovne aktivnosti potpisani su danas (19. februara) u zgradi opštine Bečej. Sedam porodica iz bečejske opštine naredne nedelje dobiće plastenike i celokupnu opremu neophodnu za ubrzani način proizvodnje kultura, a ukupna vrednost donacije 700.000 dinara.\nPrema rečima presednika opštine Vuka Radojevića lokalna samouprava prvi put ovako pomaže izbegla lica, te je ovakva aktivnost iskorak u odnosu na raniji period.\n– Na ovaj način pokazujemo zrelost i odgovornost prema izbeglim licima, naveo je Radojević i dodao da je nabavka stoke, takođe deo ove vrste pomoći, u toku. Kako je prvi čovek opštine istakao, tender je raspisan već treći put, jer u prethodnom periodu nije bilo adekvatnih ponuda. Pored ekonomskog osnaživanja izbeglih porodicama, za ovu kategoriju lica biće omogućen i građevinski materijal. Isto sleduje i raseljenim licima, dok je deo ovih poteza i kupovina kuća za šest porodica.\nSredstva za ove aktivnosti obezbeđena su iz Komesarijata za izbeglice i migracije.\nNa potpisivanju ugovora korisnica pomoći Drenka Pavlica rekla je da će u svom plasteniku za početak gajiti povrće, dok će, nakon što se usavrši i obuči, proizvodnju usmeriti ka cveću, što joj je davna želja. U svojevrsnom zatvorenom prostor idealnom za proizvodnju povrtarski kultura Jadranka Radovanović planira da posadi salatu i paradajz.


Clico: Sprečite gubitak podataka | PC Press\nClico: Sprečite gubitak podataka\n15. novembar 2019. 30. oktobar 2019. Marko Herman\nLjudi su srce svake kompanije, ali podaci su kompanijski mozak, zato je njihova zaštita ključna za njihov svakodnevni rad i opstanak. Zaštita podataka od curenja izvan kompanijskog okruženja je kontinualni izazov.\nS jedne strane, izazov predstavlja održavanje koraka sa zakonskom regulativom i zaštitom intelektualne svojine kako od ciljanih napada, tako i do slučajnog curenja. A s druge strane, neophodno je prilagoditi se raznovrsnim promenama IT okruženja kao što su uvođenje cloud aplikacija, hibridna cloud okruženja i želja zaposlenih da u kompaniji koriste sopstvene smartfon i laptop uređaje.\nVeći prostor pre kojeg je sistem organizacije izložene pretnjama znači i veću kompleksnost zaduženja za IT sektor kompanija. Tradicionalni pristup koji su timovi za zaštitu podataka primenjivali – pronalaženje podataka, katalogizacija i kontrola – više ne funkcioniše jer iako na prvi pogled deluje logično, preskače jedan veoma bitan faktor – ljude!\nZaštita podataka mora da počne i završi se na ljudima. Mora da postoji jasan uvid u načine na koje oni ostvaruju interakciju sa podacima i aplikacijama, i tek onda se mogu primeniti pravila vezana za nivo kontrole prema riziku koji pojedini korisnici nose, i prema osetljivosti i vrednosti podataka kojima pristupaju. Pored toga, neophodno je pratiti šta se sa podacima radi – ko ih kreira, ko im pristupa i ko ih premešta.\nClico: Moderna mreža na Forcepoint način\nRešenje koje na sveobuhvatan način rešava sve izazove koje organizacije imaju s podacima i sprečava njihov gubitak zove se Forcepoint DLP.\nOno omogućava organizacijama da pronađu i kontrolišu sve svoje podatke, tako da zaposleni mogu raditi putem različitih uređaja bez ikakve zadrške, kao i da koriste cloud aplikacije bez brige da će podaci biti ugroženi. Imaćete uvid u vaše podatke bilo da su fizički u prostorijama organizacije, na uređajima koji su van vašeg sistema ili u cloud okruženju (Office 365, Box, Salesforce…).\nPored toga, uz Forcepoint DLP lako ćete ustanoviti koji zaposleni predstavljaju najveći rizik za curenje podataka iz organizacije i brže moći da primenite odgovarajuće zaštitne mere. A i deljenje podataka sa spoljnim saradnicima, partnerima i korisnicima će uz ovo rešenje biti u potpunosti pod vašom kontrolom.\nPosebna pažnja je data poštovanju zakonske regulative u više od 80 država širom sveta, uključujući i Srbiju (vidi okvir). Tako uz Forcepoint DLP možete biti sigurni da nećete doći na udar visokih kazni vezanih za neadekvatno baratanje privatnim podacima vaših zaposlenih, partnera, klijenata, itd.\nPritom je ovo DLP rešenje jedno od najjednostavnijih za implementaciju. Biblioteka unapred definisanih polisa, automatizovana klasifikacija i označavanje podataka, automatska kontrola podataka i na uređajima van kompanijske mreže… samo su neke od osobina Forcepont DLP rešenja koje olakšavaju njegovo pokretanje i primenu u vašem IT okruženju.\nU avgustu je u Srbiji počela primena novog Zakona o zaštiti podataka o ličnosti. Regulativa u velikoj meri zasnovana na, sada već čuvenom, GDPR‑u propisuje šta sve organizacije u Srbiji moraju da učine da bi podatke koje imaju o svojim zaposlenima, kandidatima, partnerima, klijentima… zaštitile na odgovarajući način.\nRešenje Forcepoint DLP omogućava vam da svoje poslovanje usaglasite sa novom regulativom na brz i efikasan način. Olakšaće vam pravljenje evidencije ličnih podataka koje imate u sistemu, definisanje načina deljenja tih podataka unutar kompanije i sprečiti da podaci „procure“ van sistema, odnosno da na bilo koji način prekršite zakon i dobijete visoke kazne.\nTagovi: Clico, IT rešenja, poslovna resenja\n← Eminentni stručnjaci o bezbednosti dece na internetu\nVeštačka inteligencija i moda na San Francisco Fashion Week-u →


Analiza rezultata istraživanja o potrebama potencijalnih i postojećih mladih preduzetnika u Republici Srbiji - Privredni forum mladih\nNa omladinsko preduzetništvo u Srbiji sve više se gleda kao na jedan od načina koji može mnogo doprineti smanjenju nezaposlenosti među mladima. Stopa nezaposlenosti mladih lica uzrasta 15–24 godine u Srbiji, prema podacima Republičkog zavoda za statistiku na osnovu Ankete o radnoj snazi za II kvartal 2016. godine, iznosi 36,1%. Kako bi se sprečio dalji rast stope nezaposlenih mladih lica, koji je konstantan godinama unazad, ulažu se veliki napori da se kreira stimulativniji ambijent za rast i razvoj, koji bi uslovio otvaranje novih radnih mesta. Olakšavanje i ohrabrivanje mladih da krenu putem preduzetništva je neophodno, jer svaka peta mlada osoba uzrasta 15–24 godine (20,2%) pripada tzv. „NEET“ kategoriji (nije zaposlena, nije u sistemu obrazovanja, niti se usavršava), što predstavlјa značajan ekonomski izazov za zemlјu. Imajući u vidu ovakvo stanje, kojem dodatno doprinosi ograničena ponuda radnih mesta, preduzetništvo predstavlјa jedno od rešenja datog problema. Anketa Svetske banke pokazuje da u Srbiji 46% ispitanika žele da budu preduzetnici, ali da je samo 8% zaista spremno da se angažuje na tome, jer čak 85% anketiranih smatra da je preduzetništvo rizik, a kao glavne prepreke navode nestimulativan poslovni ambijent. Nezaposlenost mladih u Srbiji predstavlja sistemski problem čije rešavanje podrazumeva uključenost svih društvenih aktera. Iz tog razloga, svedoci smo sve većeg potenciranja razvoja preduzetničke svesti među mladima kao prvog koraka u razvoju omladinskog preduzetništva. Vlada Republike Srbije je ovu godinu proglasila „godinom preduzetništva“ i time intezivirala podršku razvoju preduzetništva i preduzetničkog duha.\nIzrađena je i Nacionalna strategija za mlade, koja utvrđuje osnovne principe i pravce delovanja, kao i očekivane rezultate delovanja svih subjekata omladinske politike ka unapređenju društvenog položaja mladih i stvaranju uslova za ostvarivanje prava i interesa mladih u svim oblastima. Strategija se zasniva na strateškom opredelјenju države da radi sa mladima i za mlade, i da, polazeći od cilјa postavlјenog u Zakonu o mladima2, teži obezbeđivanju uslova koji će omogućiti mladimada u potpunosti dostignu svoje potencijale, aktivno učestvuju u društvu, doprinoseći ne samo sopstvenom razvoju, već i razvoju društvu. U tranzicionim društvenim okolnostima važno je da se mladi osposobljavaju za usvajanje novih vrednosti, novog duha vremena, što uključuje razvijanje i širenje preduzetničkog duha, proaktivan i inovativan odnos prema rešavanju problema. Preduzetništvo je glavni pokretač inovativnosti, konkurentnosti i privrednog rasta u jednoj sredini, što pokazuje i preporuka Evropske unije da se preduzetništvo što ranije uključi u obrazovanje mladih ljudi. Preduzetničke veštine su od ključne važnosti za otpočinjanje sopstvenog poslovanja. Lisabonskom agendom, donetom 2000. godine, preduzetništvo je prepoznato kao „nova osnovna“ veština, neophodna svima da bi živeli i radili u društvu zasnovanom na znanju. Omladinsko preduzetništvo je prepoznato i unutar Ministarstva privrede kroz „Strategiju za podršku razvoja MSPP i konkurentnosti za 2015–2020“. Sve ukazuje na neophodnost razvoja i promocije preduzetničkog duha i podsticanja preduzetništva žena, mladih i socijalnog preduzetništva.\nDobre poslovne ideje nisu strane velikom broju mladih u Srbiji. Međutim, neophodna im je veća podrška na putu ka uspehu, jer im uglavnom nedostaje prethodno iskustvo. Put od ideje do realizacije je dugačak i kompleksan. Tom putu ideja jeste preduslov, ali mora postojati i dobar tim, pristup finansiranju kako bi se razvijala ta ideja, plasman proizvoda/usluge i izlazak na nova tržišta. Pokretanje sopstvenog posla je veliki izazov, jer onog trenutka kada se registruje, pravno lice počinje da generiše troškove. Pre registracije pravnog lica mora da se osmisli proizvod ili usluga koja se nudi, da se pronađe tržište, obezbedi finansiranje, promoviše proizvod ili uslugu, i još mnogo toga. U svim fazama se privrednici susreću sa preprekama, od kojih je možda najveća nemogućnost predviđanja narednog koraka, a time ni izazova koje taj korak donosi. Izrada dobrog poslovnog plana sa preciznim prihodima i rashodima doprinosi boljem poslovnom planiranju, međutim, preduzetništvo je mnogo širi pojam od samog praćenja koraka u procesu od registracije privrednog subjekta do plasmana prozvoda. Kako bi se došlo do što preciznijih smernica na koji se način može unaprediti ambijent za razvoj preduzetništva, kako u pogledu poboljšanja zakonodavnog okvira, tako i u pogledu povećanja efikasnosti institucija i agencija, sprovedeno je „Istraživanje mišljenja postojećih i potencijalnih mladih preduzetnika“ Anketa je sprovedena u okviru projekta „Karavan omladinskog preduzetništva“, koji sprovode Privredna komora Srbije i organizacija Privredni forum mladih, uz podršku Ministarstva privrede Republike Srbije i Razvojne agencije Srbije. Kako bismo saznali mišljenje mladih o poslovnom ambijentu, kao i da bi se uspešno razvijale njihove potrebe, neophodno je odgovoriti na nekoliko pitanja: Šta predstavlja preduzetništvo za mlade u Srbiji? Koliko su mladi informisani o preduzetništvu? Koliko mladi veruju državi i njenim institucijama po pitanju obezbeđivanja početnog kapitala? Do odgovora na ova pitanja pokušaćemo doći na osnovu analize anketnog upitnika o potrebama postojećih i potencijalnih mladih preduzetnika na teritoriji Republike Srbije. Istraživanja o omladinskom preduzetništvu u Srbiji su retka i zbog toga smo želeli da sprovedemo jedno sveobuhvatno istraživanje o omladinskom preduzetništvu, te tako upoznamo širu javnost sa potrebama i problemima mladih preduzetnika u Srbiji. Istraživanje njihovog mišljenje o preduzetništvu će nam, između ostalog, pomoći da preciznije identifikujemo probleme razvoja omladinskog preduzetništva i na osnovu njih dođemo do eventualnih rešenja.


Rusi traže objašnjenje od Izraela za bombardovanje Sirije | Vestinet.rs\nPočetna SVET\tRusi traže objašnjenje od Izraela za bombardovanje Sirije\nRusi traže objašnjenje od Izraela za bombardovanje Sirije\nRusija je zatražila objašnjenje Izraela o vazdušnim udarima u Siriji u nedelju, koje je sirijska vlada pripisala jevrejskoj državi.\n„Moskva je duboko zabrinuta zbog tog opasnog razvoja događaja, čije okolnosti zahtevaju objašnjenje“, rekao je portparol ruskog Ministarstva spoljnih poslova Aleksandar Lukaševič, kako su preneli izraelski mediji.\nU pismu Ujedinjenim nacijama Rusija se žalila na agresivnu akciju Izraela i zatražila da se takvi napadi ne ponove, dodao je portparol.\nSirija se takođe žalila UN zbog udara, zatraživši da Savet bezbednosti ozbiljno osudi izraelski napad i nametne kaznene sankcije Izraelu zbog podrške sirijskim terorističkim organizacijama. Izrael nije ni potvrdio, ni porekao udare.\n„Imamo strogu politiku sprečavanja svih mogućih transfera usavršenog oružja terorističkim organizacijama,“ rekao je izraelski ministar Juval Stajnic, zadužen za obaveštajne službe, javnom radiju u odgovoru na pitanje o udarima, očito misleći na libanski Hezbolah.\nStovarišta aerodroma Damask su navodno ciljana u tim udarima u nedelju.\nU njima su iranski raketni sistemi namenjeni tom šiitskom pokretu, javila je DPA, pozivajući se na libanske bezbednosne izvore.\nSirijski vojni izvor je potvrdio da se u hangarima na Međunarodnom aerodromu Damask nalaze rakete ali nije naveo odakle su, ni kuda će se prebaciti. Sirijska opservatorija za ljudska prava opisala je metu kao uvozno- izvozno skladište u vojnom delu aerodroma. Jedan anonimni libanski zvaničnik rekao je da je konvoj Hezbolaha, koji se kretao ka Libanu, pogođen u seriji udara na Dimas na pola puta između Damaska i libanske granice.\nU udaru je pogođena vazduhoplovna baza u Dimasku gde se nalaze unpređeni iranski dronovi zajedno sa sirijskim i snagama Hezbolaha, rekao je sirijski zvaničnik.\nTokom sukoba u Siriji nekolko puta su primećeni iranski dronovi. Iran je inače najbliži saveznik sirijskog predsednika Bašara Asada i proiranaski Hezbolah i druge šiitske milicije imaju ključnu ulogu u podršci njegovim snagama.\nU Teheranu su danas sirijski i iranski mistari spoljnih poslova osudili navodne izraelske vazdušne udare, oznavčivši ih aktom agresije koja dokazuje da je Izrael u istom rovu s ekstremističkim grupama koje se bore protiv sirijske vlade.\nTo je bila aluzija na nedavni izveštaj UN, u kome se navodi da su posmatrači svetskog tela primetili periodicnce kontakte sirijskih pobunjenika i izraelskih vojnika između teritorija pod sirijskom i izraelskom kontrolom na Golanskoj visiji.\naerodrombezbednostbombardovanjeDamaskekstremHezbolahizveštajljudska pravaMoskvaobaveštajne službepredsednikatanjugtransfervestizabrinuta\nUkoliko napišete ovakav poslovni mejl, velike su šanse da dobijete posao


Države limitima za keš stimulišu plaćanje karticama – Elektronsko bankarstvo\nDržave limitima za keš stimulišu plaćanje karticama\nSve više država na različite načine stimuliše napuštanje keša umanjenjem PDV-a za elektronska plaćanja, pokazuje analiza koju je NALED sproveo u okviru projekta „Podrška Vladi Srbije u suzbijanju sive ekonomije”, u saradnji s Nemačkom razvojnom saradnjom, piše list „Politika“.\nNeke od mera su isplata plata i penzija isključivo na račune, uvođenjem POS terminala na šaltere i subvencionisanje njihove nabavke, kao i ukidanje kovanica i najvećih novčanica.\nU analizi se, između ostalog, ističe da neke od država EU smanjuju iznose iznad kojih nije dozvoljeno plaćanje u gotovini. U Španiji je ta granica 2.500 evra, u Francuskoj i Italiji 1.000, dok su Grci te transakcije ograničili na 500 evra.\nPostoje i drugi načini da se građani motivišu da karticu koriste češće nego keš. Tako Indija nudi niže cene putarine, goriva i železničkog prevoza ukoliko se plaća elektronski.\nDa e-plaćanja ne stimulišu samo najrazvijenije zemlje, svedoči i primer iz Bugarske, koja uvodi obavezu korišćenja POS terminala za celokupni javni sektor.\nTako se građanima omogućava da odmah na šalteru plate taksu i kao potvrdu plaćanja dobiju kartični slip.\nbranko\t2019-05-08T10:53:52+00:00\t08-05-2019|Tagovi: Debitna kartica, Digitalno bankarstvo, E-banking, Kreditna kartica, NALED, POS|


ZBOGOM - OVO JE U PROCEDURI - Da biste putovali, moraćete da nosite digitalni dokaz o pregledima, DNK analizama, vakcinacijama ... | WebTribune\nHome IZA OGLEDALA ZBOGOM – OVO JE U PROCEDURI – Da biste putovali, moraćete da nosite digitalni dokaz o pregledima, DNK analizama, vakcinacijama …\nPosted date: октобар 31, 2020 In: IZA OGLEDALA\nDana 21. oktobra, čelnici američkih Centara za kontrolu bolesti (CDC) i američke carine i zaštite granica (CBP) pridružili su se vlastima i akademicima iz preko tri desetine zemalja na aerodromu Hitrou u Londonu.\nTamo su svetske vlasti posmatrale odabranu grupu ljudi koji su svoja tela podvrgavali medicinskim zahtevima kako bi se ukrcala na let United-a 15 za Nevark, u državi Nju Džersi.\nVlasti su bile tamo da proslave i podrže novu tehnologiju nazvanu Common Pass. Ovaj medicinski pasoš je digitalni sertifikat koji će uskoro biti potreban za avio putovanja, javni prevoz i velika okupljanja na stadionima.\nPrvo će se digitalni sertifikat koristiti za verifikaciju da li je svaki pojedinac izložio svoj organizam nepouzdanim nosnim sondama covid-19 ili DNK brisevima.\nAko pojedinac nije lečen od strane lekara i „covid-19 negativan“, neće smeti da putuje.\nCommon Pass će primorati pojedince da predaju suverenitet, saglasnost i zdravstvenu privatnost svom lekaru kako bi ispunili sve uslove za putovanje, što može uključivati različite zdravstvene preglede i vakcinacije potrebne za ulazak u svaku zemlju, državu ili pokrajinu – kao da je vakcinacija neki siguran, sveti pečat imuniteta.\nSada živimo u svetu u kome se za svakog pojedinca smatra da je „bolestan“ dok se ne dokaže suprotno.\nKako se ljudi odriču slobode zbog bezbednosti Common Pass-a, tada će ih kontrolisati zdravstveni nalozi koje je izdala međunarodna grupa medicinskih diktatora koji traže vlasništvo i nadzor nad vašim telom i vašom DNK.\nBudući zahtevi za putovanja obuhvatiće sve ono što se smatra potrebnim za više dobro, uključujući vakcinaciju covid-19, vakcinaciju protiv gripa i mnoštvo drugih inekcija, nepotrebne intervencije, vađenje krvi i druge medicinske eksperimente.\nCommon Pass zahteva da svaki putnik uradi DNK analize, laboratorijsko testiranje i vakcinaciju.\nOvi medicinski postupci kreiraju elektronski medicinski karton u aplikaciji i stavljaju pojedinca u nacionalni i lokalni registar.\nLični zdravstveni karton pojedinca zabeležen je u aplikaciji, koja primorava sve da se pridržavaju pravila obavljanja zdravstvenih pregleda, kao i ulaska u registre pouzdanih laboratorija i mesta za vakcinaciju. Common Pass će tada ili pustiti pojedinca da putuje, ili će mu uskratiti slobodu.\nCommon Pass je vezan za novu globalnu ekonomiju, kao jedini „put napred“ – prema Rodžeru Dau, predsedniku i izvršnom direktoru američkog turističkog udruženja. J. D. O’Hara, izvršni direktor jedne od najvećih svetskih kompanija za turističke usluge, pohvalio je mogućnosti aplikacije da na siguran način verifikuje status vakcinacije ljudi.\nCommon Pass je najveća pretnja građanskim slobodama\nSvetski ekonomski forum, pod velikim uticajem Bila Gejtsa, udružio se sa osnivačima projekta Commons i Common Pass-om, Pol Majerom i Bredli Perkinsom, kako bi pokrenuo aplikaciju Common Pass.\nAvio-industrija trenutno primorava putnike da nose maske za lice za „dobro svih“ – ublažavajući iracionalne strahove da bi virus mogao da vreba kod neinficiranih osoba.\nOva vežba poslušnosti uskoro će prerasti u sledeći uslov: obavezan Common Pass, gde se svaki pojedinac mora odreći telesne autonomije i medicinske privatnosti kako bi pružio teret dokaza da nije „nosilac“ duge liste zaraznih bolesti.\nSvako nevakcinisano ljudsko biće sada je krivo za prenos virusa (bez naučnog dokaza da je zaraženo), a svoju nevinost mora dokazati davanjem digitalne dokumentacije da nisu „kliconoše“.\nDa biste dokazali svoju nevinost, moraćete da obavite lekarske preglede i medicinske testove koji su povezani sa aplikacijom Common Pass.\nNa aerodromu, Common Pass se može skenirati kako bi se pokazalo da ste u mogućnosti da putujete.\nTo je najgrublje pokazivanje moći u istoriji sveta i njegovo odobrenje od strane javnih zdravstvenih vlasti i vlada širom sveta, kao da misle da poseduju vaše telo.\nNAPOMENA: Ovaj tekst nije objavljen na socijalnim mrežama, vest je zabranjena. Mogu ga pročitati samo posetioci sajta i oni koji su čekirali opciju primanja naših vesti putem poruka na računaru ili mobilnom telefonu


Negativne kamatne stope su uvedene kako bi se novac s računa u bankama slio u ekonomiju.\nU teoriji, referentna kamatna stopa koju određuje centralna banka obeshrabruje štediše da drže sredstva u bankama zbog negativnog prinosa i ohrabruje banke na kreditiranje, prenosi američka televizijska stanica Si-En-Bi-Si.\nCentralne banke u Japanu, evrozoni i još nekoliko evropskih zemalja uvele su negativne kamatne stope, što je ukupan iznos državnih obveznica u svijetu sa negativnim prinosom poguralo na 11.000 milijardi dolara.\nOsim dodatne potrošnje, negativne kamate bi mogle da prouzrokuju da potrošači svoj novac “uskladište” van zvaničnog bankarskog sektora.\nSi-En-Bi-Si navodi da veliki broj domaćinstava u Japanu čuva novac u sefovima, primjećujući i da je prodaja mini sefova porasla otkako je Banka Japana početkom ove godine uvela negativne kamate. B92


Српска Реч — Hrabra Dea bila svesna: Nakon što joj je autobus otkinuo ruku, sela pored automobila i čekala pomoć %\nHrabra Dea bila svesna: Nakon što joj je autobus otkinuo ruku, sela pored automobila i čekala pomoć\nKako je “Blic” pisao, Dea je išla na posao kao i svakog dana, jer je trebalo da vodi program sa Predragom Sarapom. Međutim, doživela je udes, a njen kolega ju je video na licu mesta. Više o tome čitajte OVDE.\nDea je sve vreme bila potpuno svesna, čak i u trenucima kada joj je autobus otkinuo ruku. Ona je sela pored automobila i sačekala da po nju dođe Hitna pomoć.\nDeine kolege počele su da pristižu na VMA, gde njoj i dalje traje operacija, a više o tome čitajte OVDE. Ko je Dea Đurđević, uvek nasmejana voditeljka koja je želela da bude kriminolog, možete saznati klikom OVDE.


Trese se Crna Gora zbog Kašćelanove slobode: "Zvicer ispao najnaivniji", "Vladika Joanikije duže bio u pritvoru", "Milova igra"\n17:56 >> 19:02\nAutor: M. Vukićević\nMalo ko je verovao da će Viši sud u Podgorici pustiti na slobodu vođu kavčana Slobodana Kašćelana.\nMalo ko je verovao da će Viši sud u Podgorici pustiti na slobodu vođu kavčana Slobodana Kašćelana. Potpredsednik Vlade Dritan Abazović je poručio da će “neki morati da snose odgovornost” jer su vođi kriminalne grupe ukinuli pritvor, a Darko Milačić je ljut i kaže da je u pritvoru više bio vladika Joanikije, nego okoreli kriminalci. Ni Demokratski front (DF) nije ostao dužan te su izjavili da je Radoje Zvicer ispao još naivniji.\nMandić:Zvicer bez potrebe pobegao\nPuštanje na slobodu članove Kavačkog klana je još jedan dokaz koliko je DF bio u pravu kada je predložio izmene tužilačkih zakona, napisao je na svom Tviter profilu jedan od lidera DF-a i predsednik NSD-a Andrija Mandić.\nKako navodi, demontaža DPS-a nema alternativu,a za tako nešto je potrebno samo hrabrosti i odgovornosti za vršenje vlasti.\n“U borbi protiv organizovanog kriminala ništa nam nisu pomogle nedavne negativne ocene tužilčakih zakona od strane Venecijanske komisije”, napisao je Mandić i dodaje:\nPrintscreen/Youtube, Televizija Avala\n“Izgleda da je ovde najnaivniji ispao izvesni Radoje Zvicer koga je njegov izvor iz vlasti toliko obmanuo da je bez potrebe pobegao iz Crne Gore”.\n“Neka svako snosi odgovornost”\nOdluka podgoričkog Višeg suda da ne odredi pritvor Slobodanu Kašćelanu i ostale uhapšene članove kavačkog kriminalnog klana, pokazuje koliko ima smisla rad nove vlasti na izmenama zakona, ocenio je potpredsednik Vlade Dritan Abazović.\n“Svakom građaninu je sve jasno koliko sada ima smisla ovo što radimo sa izmenama zakona”, rekao je Abazović novinarima nakon javne debate o Nacrtu izmena zakona o državnom tužilaštvu.\nOn je kazao da ovaj postupak sudstva ne umanjuje uspeh policije.\n“Žao mi je što je Crna Gora u situaciji u kojoj jeste, moraćemo da se borimo izgleda. Neka svako snosi odgovornost za sve što se bude dešavalo u narednom periodu vezano za organizovani kriminal u Crnoj Gori”, poručio je Abazović.\n“Sve su ovo igre prethodne vlasti”\nKoliko su promene u pravosuđu potrebne i hitne, najbolje svedoči današnja odluka Višeg suda u Podgorici, o puštanju na slobodu Slobodana Kašćelana i njegove ekipe. Grupa za koju postoji osnovana sumnja da je odgovorna za najteža krivična dela – stvaranje kriminalne organizacije, ubistva u saučesništvu, pokušaj ubistva – puštena je na slobodu, tvrdi predsednik Prave Crne Gore.\nNakon iskazanog stava Venecijanske komisije i svih relevantnih domaćih i stranih adresa, a nakon današnjeg puštanja na slobodu vrha kriminalnog klana, nema nikakve dileme da izmene Zakona o tužilaštvu moramo doneti odmah i da je od javnih rasprava mnogo važnija bezbednost građana.\nSkandalozna je odluka o puštanju na slobodu osoba koje se sumnjiče za najteža krivična dela, dok je ovo isto pravosuđe decenijama pritvaralo, hapsilo i osuđivalo poštene građane ove zemlje, čak i zbog statusa na društvenim mrežama.\nPostoji li bolji primer zarobljenosti pravosuđa od činjenice da je Slobodan Kašćelan proveo manje vremena zatvoren, nego Vladika Joanikije?\nPrava Crna Gora osnovano sumnja da je reč o smišljenoj igri bivšeg režima i njihovog tužilaštva, skupa sa sudstvom, da se ovakvim akcijama hapšenja i brzog puštanja na slobodu, kod naroda stvori negativan utisak i nezadovoljstvo o celokupnoj novoj vlasti.\nImajući prethodno u vidu, još jednom, naročito nakon današnjeg događaja, pozivamo kolege iz parlamentarne većne da najhitnije moguće, koliko je početkom sledeće sedmice, a nakon danas upriličene i druge javne rasprave, stavimo u proceduru izmene Zakona o tužilaštvu i time postavimo temelj za istinsku i suštinsku borbu protiv organizovanog kriminala, u kojoj se ovakve stvari neće moći dogoditi.\nDa podsetimo, u akciji Sektora za borbu protiv kriminala i Specijalnog državnog tužilaštva, pre tri dana uhapšeni su Kašćelan (58), njegov telohranitelj Vladimir Vučković (46) iz Herceg Novog, Kotorani Miloš Radonjić (35), Krsto Maroš (43) i Zoran Kažić (46), kao i Podgoričanin Darko Prelević (31) nastanjen u Pljevljima.\n"Kavački klan" pred proverama i zbog ugrožavanja Abazovića: Reakcija Kašćelana kao odgovor na hapšenja?\nAndrija Mandić Dritan Abazović Kavački klan Marko Milačić Slobodan Kašćelan\n24sedam saznaje: Jedan od vođa kavčana, Slobodan Kašćelan dobio sina!\nAbazovića čuvaju specijalci s dugim cevima, voze ga u blindiranim kolima, policija ima dokaz da su Kavčani planirali njegovo ubistvo\nTajni svedok otkucao vođe "kavačkog klana"?!\nKašćelan se oglasio samo jednom i to kratko: Ovo je poruka vođe kavačkog klana


PKS poziva firme da učestvuju na virtuelnom samitu Alibabe, evo do kada traje prijava - Biznis Telegraf.rs\n11/01/21 | 16:30 ≫ 15:52\nKompanija pomaže stranim brendovima da dođu do 800 miliona potrošača\nPrivredna komora Srbije pozvala je danas zainteresovane kompanije da od 19. do 21. januara učestvuju na Alibabinom "Virtuelnom samitu za nove prodavce Tmall Global" i iskoriste priliku da svoje proizvode predstave ogromnom kineskom tržištu.\nDirektor Sektora za strateške analize, usluge i internacionalizaciju Privredne komore Srbije Mihailo Vesović kaže da je ovaj samit velika šansa za sve naše kompanije da se predstave i nađu kupce na kineskom tržištu.\n- Tmall Global je platforma za elektronsku trgovinu Alibaba grupe i kao jedna od najposećenijih veb lokacija za maloprodaju omogućava preduzećima širom sveta da svoje proizvode prodaju u Kini - objašnjava Vesović.\nOva platforma okuplja više od 26.000 stranih kompanija u 5.300 kategorija iz više od 84 zemlje i pomaže stranim brendovima da dođu do 800 miliona potrošača koji u Kini kupuju preko Alibabe.\nVesović ističe da je Alibaba grupa u procesu uvođenja olakšavajućih mera za pristup Tmall Global platformi za zemlje kao što je Srbija i za brendove koji imaju potencijal da nađu kupce u Kini.\nKako se navodi u saopštenju Privredne komore Srbije, kompanije zainteresovane za učešće na samitu mogu da se registruju onlajn do 15. januara.\nSamovozeći auto spojio je dva svetska diva: Ugovor bi trebalo da bude potpisan do marta\n15.000 radnih mesta biće sačuvano: Kako autobuski prevoznici da se jave za pomoć od 600 evra\nVakcinacija vozača rešenje za zastoj na granici: Čadež o pojednostavljenju procedura\nFabrika iz Raske kandidat za dobavljača svetskog modnog brenda Filip Plejn\nCena soje u Srbiji dosegla devetogodišnji maksimum\nKoncert u doba korone: Ali samo za 500 vakcinisanih\nŠta od sporta nude televizije? Derbiji u Madridu i Mančesteru i Superliga Srbije na dva TV kanala\nSpas od nasilnog oca Iranac našao na Balkanu: "Hteo je sestrice da uda, imale su samo devet godina"\nJutro hladno sa mrazem: Preko dana sunčano ali prohladno, temperatura samo do 10 stepeni


Saopštenje povodom usvajanja Zakona o rodnoj ravnopravnosti i Zakona o zabrani diskriminacije - Samostalna srpska stranka\nSaopštenje povodom usvajanja Zakona o rodnoj ravnopravnosti i Zakona o zabrani diskriminacije\n27. maja 2021. Sve vesti 84Views 0Likes\nNakon izrečenog stava o protivljenju usvajanja seta zakona, Zakona o istopolnim zajednicama, Zakona o rodnoj ravnopravnosti i Zakona o zabrani diskriminacije Samostalna srpska stranka pozdravlja povlačenje iz skupštinske procedure Zakona o istopolnim zajednicama ali istovremeno izražava zabrinutost zbog usvajanja Zakona o rodnoj ravnopravnosti i Zakona o zabrani diskriminacije.\nUprkos pojedinim amandmanskim izmenama Samostalna srpska stranka ukazuje na dugoročnu štetnost posledica usvajanja pomenutih zakona. Očito je da je predlagač, ministar za ljudska i manjinska prava i društveni dijalog Gordana Čomić, kroz ubrzanu proceduru usvajanja uspeo u nameri da bez pravog društvenog dijaloga provuče pomenute zakone kroz Skupštinske organe.\nOpravdano se postavlja pitanje svrsishodnosti opstajanja ovakvog ministarstva, koje je svojim zakonskim predlozima samo doprinelo većim društvanim podelama i dodatno zakomplikovala odnose u ovoj osetljivoj oblasti.\nPozivajući se na moderne tekovine zapadne civilizacije koja je dovela u prethodnim decenijama do usvajanja sličnih zakona u državama Evropskog i Severno američkog kontinenta predlagač je zanemario probleme sa kojima se te države danas susreću zbog odredbi tih istih zakona u pokušajima da pronađu način da ograniče njihovo delovanje.\nUsvojeni Zakoni su direktno usmereni protiv univerzalnih ljudski prava, tradicionalnih ljudskih vrednosti i mišljenja i volje većine građana. Uvođenje u pravni sistem pojedinih odredbi ovih zakona dovešće do zakonske mogućnosti ukidanja kritike i prava na slobodu mišljenja i govora što je uz obesmišljavanje prirodne porodice trasiran put ka totalitarnoj ideologiji.\nSve navedeno predstavlja suprotnost istorijskim i vrednosnim tekovinama našeg društva, koje nikada nije doprinos napretku i razvoju merilo rodnom pripadnošću, te ovom prilikom ukazujemo na iskazano nerazumevanje sopstvenog naroda i društva u kome živi od strane aktuelnog ministra za ljudska i manjinska prava i društveni dijalog.\nPovući predloge zakona iz skupštinske procedure\nSamostalna: Zaštititi ćirilicu\nMladenović: Pogrom nad Srbima primer dvostrukih aršina zapadnih zemalja\nSva prava zadržana © 2020. Samostalna srpska stranka, Dečanska 1, 11 000 Beograd


Tanjug 24. septembra 2021. 13:54\nBEOGRAD – Pravo na žig “Čuvarkuća” danas su dobila 33 domaća prehrambena proizvoda u okviru Projekta Privredne komore Srbije (PKS) “Stvarano u Srbiji”, saopštila je Privredna komora.\nPrema odluci Saveta za dodelu žiga, pravo da budu obeleženi “Čuvarkućom” dobili su delikatesi, mlinski i mlečni proizvodi, flaširane vode, kompanije “Mercator S”, “Žito Bačka”, “Milk House” i “Lidl”.\nSada je skoro 800 proizvoda iz više od 70 kompanija obeleženo tiim znakom.\n“Sticanje prava na žig ‘Čuvarkuća’, znak je prestiža i značajna obaveza koju kompanija preuzima, a to je da poštuje i ispunjava sve kriterijume i uslove koje verifikuje Savet. Poštovanje svih procedura zdravstvene bezbednosti hrane preduslov je za dobijanje prava na žig. ‘Čuvarkuća’ je i velika obaveza kompanija da se održava kontinuitet proizvodnje i dodata vrednost proizvoda”, istakako je sekretar Udruženja za stočarstvo PKS-a Nenad Budimović.\nProfesor marketinga na Ekonomskom fakultetu u Beogradu Saša Veljković ocenio je da je “Stvarano u Srbiji” strateški projekat koji je podigao svest o mnogobrojnim koristima ulaganja u domaće znanje i rad, resurse, edukaciju potrošača, privredu i društvo.\n“Potrošači sve više obraćaju pažnju na ‘Stvarano u Srbiji’ i žig ‘Čuvarkuća’. Trgovinski lanci pomažu realizaciju projekta, a sve veći broj naših proizvođača shvata njegov značaj, ulaže u kvalitet i domaće sirovine i konkuriše za dobijanje žiga. Nadam se da ćemo do kraja godine imati 1.000 proizvoda sa žigom ‘Čuvarkuća’”, rekao je Veljković koji je i član Saveta za dodelu žiga.\nDodao je da kompanije čiji proizvodi nose ovaj znak i trgovinski lanci potvrđuju da raste prodaja tih proizvoda.\n“Verujem da će se ovaj trend, koji ima svojevrsni multiplikativni efekat, nastaviti i u budućnosti. Kupovina ‘Čuvarkuća’ ima uticaj na povezane delatnosti u Srbiji, kao što su poljoprivreda, zanatstvo, transport, turizam, IT, konsultantske usluge. Pozitivan uticaj treba očekivati i na privlačenje stranih i domaćih investicija u oblastima gde postoji dobra osnova u pogledu sirovina, znanja, kreativnosti i drugih domaćih resursa za stvaranje kvalitetnih proizvoda”, objašnjava profesor Veljković.\nDodao je da se očekuje da će širenjem obuhvata projekta “Stvarano u Srbiji”, kao i konkretnom podrškom privredi i preduzetnicima, sigurno doći i do prodora proizvođača iz drugih oblasti i stvaranja bolljih uslova za razvoj čitavog društva.\nVeljković je najavio da će u narednim fazama projekta posebna pažnja biti usmerena na korišćenje kreativnost i ideje mladih.


Nezaboravan turnir u FORTNITE-u sa GUH Saiyan-om na Metropolitanu - Univerzitet Metropolitan\nNezaboravan turnir u FORTNITE-u sa GUH Saiyan-om na Metropolitanu\nU subotu, 14. juna sa početkom od 14 časova na Univerzitetu Metropolita u Beogradu je održan nezaboravan MET Game turnir u Fortnite-u, gde je 20 srednjoškolaca odmerilo svoje gejmerske sposobnosti, a najbolji su imali priliku da se takmiče sa najboljim regionalnim igračem, GUH Saiyan-om.\nTakmičari su Fortnite igrali na najnovijim PC računarima, koje je Univerziteta Metropolitan kao domaćin obezbedio, a sudija ovog događaja je bio naš poznati YouTube-er Ivan Ilić, poznatiji kao GUH Saiyan i student na studijskom programu Računarske igre, Fakulteta informacionih tehnologija Univerziteta Metropolitan.\nTrunir se odigrao u tri kruga, gde su u prva dva ispala tri takmičara sa najslabijim rezultatom. U trećem, a ujedno i odlučujućem krugu se takmičilo ukupno četrnaest srednjoškolaca, gde su prva tri plasirana osvojili vredne robne nagrade. Pobednik i prvoplasirani takmičar je bio Đorđe Stanojević, iz III razreda Grafičke škole u Beogradu.\nFortnite je trenutno jedna od najpopularnijih online igrica na svetu, a cilj ovog događaja je bio da se srednjoškolci dobro zabave, kao i da se konačno i uživo upoznaju sa najboljim regionalnim igračem Fortnite-a, Ivanom Ilićem, poznatijim kao GUH Saiyan.\nKao i za prethodne događaje u organizaciji Univerziteta Metropolitan, i ovaj put se kompanija Knjaz Miloš pobrinula da obezbedi dovoljan broj osvežavajućih napitaka za malde gejmere, ali i da na taj način podrži događaje koji su namenjeni talentovanim sredjoškolcima.\nU nastavku pogledajte fotografije i nesvakidašnju atmosferu MET GAME turnira u FORTNITE-u:\nponedeljak, jun 17, 2019|Novosti|


Mobil Auto | Oprez pri vožnji, apeluje Agencija za bezbednost saobraćaja\nOprez pri vožnji, apeluje Agencija za bezbednost saobraćaja\nOd ove nedelje očekuje se pojačan intenzitet saobraćaja, te apelujemo na vozače, ali i sve ostale učesnike u saobraćaju da poštuju propise, budu strpljivi i koncentrisani, jer period nakon praznika i odmora, zbog opuštanja, nosi i povećan rizik. U narednim danima najavljeni su i vremenski uslovi koji drugačije utiču na kretanje vozila, pre svega zbog pada temperature, oblačnog i kišovitog vremena, a ponegde i snega, zbog čega su putevi često mokri i klizavi. Ujutru, ali i u ostalim delovima dana može se očekivati pojava mraza i magle, što dodatno otežava upravljanje vozilom. Stoga apelujemo na sve učesnike u saobraćaju da povećaju oprez, posebno u pogledu brzine kretanja svog vozila i ponašanja ostalih učesnika u saobraćaju.\nNa vangradskim deonicama apelujemo na veći oprez u krivinama, posebno onim sa većim radijusom, gde usled veće brzine kretanja i slabijeg prijanjanja pneumatika na kolovoz može doći do gubljenja kontrole nad vozilom. Gubitak kontrole najčešće dovodi do sletanja vozila sa puta, naletanja na drugo vozilo ili čeonih sudara. Prema raspoloživim podacima, u takvim saobraćajnim nezgodama zabeležen je najveći broj poginulih i teško povređenih učesnika u saobraćaju, a to je bio slučaj i u toku meseca januara.\nU gradskim sredinama naročito je važno povećati oprez u blizini pešačkih prelaza, u zonama škola i na semaforisanim raskrsnicama, zbog prisustva pešaka, a posebno dece, jer je počelo drugo polugodište u školama u Srbiji. U tom smislu podsećamo vozače da je u zonama škola dozvoljena brzina kretanja 30 km/h, kao i da se deca u blizini škole mogu zateći i pre početka i nakon završetka nastave. Ističemo da je oprez u vožnji neophodan, kako pored predškolskih ustanova i osnovnih škola, tako i u blizini srednjih škola, jer su mladi u ovom uzrastu veoma često izloženi riziku od stradanja. Poseban oprez u blizini vrtića i škola je važan jer se neretko u praksi dešavaju situacije u kojima deca iznenadno istrčavaju na kolovoz. Zbog toga apelujemo na vozače da se u zonama škola, čak i kada dece nema na kolovozu ili u blizini kolovoza, uvek kreću smanjenom brzinom, koja ne sme biti veća od ograničene.\nKako su deca i u 2013. godini najviše stradala kao putnici u vozilu, podsećamo da se na prednjem sedištu ne smeju voziti deca mlađa od 12 godina, te da, bez obzira da li sede na prednjem ili zadnjem sedištu, svaki putnik u vozilu mora biti vezan sigurnosnim pojasom. Za prevoz dece mlađe od tri godine obavezno je korišćenje bezbednosnog sedišta. Čak i kada vožnja traje kratko, uvek koristite sisteme zaštite, jer se veliki broj nezgoda dešava na malim rastojanjima, kao i na početku ili pri kraju putovanja.\nključne reči: agencija za bezbednost saobracaja, automobili, bezbednost


Tači pisao Trampu: Završiću posao – RTV SUNCE Arandjelovac\nHome » Srbija » Tači pisao Trampu: Završiću posao\nU pismu koje je Trampu uputio ranije ovog meseca, Tači je obećao da će “završiti posao” i pozvati građane da, kako je to šef SAD tražio, “govore jednim glasom” tokom dijaloga i uzdržati se od akcija koje bi iskomplikovale aktuelnu situaciju.\n“Postignuti sporazum neće biti privremeni mir ili zamrznuti konflikt. Mi pokušavamo da izađemo iz ovog kruga i postignemo konačni sporazum o uzajamnom priznanju, odricanju od sukoba i članstvu Kosova u UN”, naveo je Tači.\nOcenio je da je reč o istorijskom postignuću, koje zahteva maksimalnu angažovanost “obeju strana”.\n“I, kao što ste sa velikodušnošću predložili, nema boljeg načina da proslavimo naš uspeh nego da vam se pridružimo u Beloj kući gde se mir i istorija stvaraju zajedno”, naveo je Tači, koji je pozvao Trampa da poseti Kosovo.\nPrevious: Još jedan transfer Hajduka: Stiže još ŠEST miliona evra\nNext: Niko nema što Srbin imade!


Чланице НАТО не воле да се сећају интервенција - Јадовно 1941. - КУЛТУРА СЈЕЋАЊА\nČlanice NATO ne vole da se sećaju intervencija\nPreporučivanje država „nove Evrope” da se pretvore u američke vojne baze okrenute ka Rusiji moglo bi ponovo da se ispostavi kao greška\nKonferenciju u Pragu otvorila je Medlin Olbrajt (Foto EPA/Zsolt Szigetvary Hungary Out)\nPrilikom obeležavanja 20-godišnjice ulaska Poljske, Mađarske i Češke u NATO i 15-godišnjice ulaska Slovačke ove nedelje u Pragu visoke zvanice su se prisetile kako su se prijemom u ovu vojnu alijansu spasile od ruskog napada. Tog 12. marta 1999, kada se u Independensu u Misuriju dogodilo istorijsko ratifikovanje sporazuma o pristupanju pomenutih triju bivših članica Varšavskog pakta NATO-u, SR Jugoslaviju je delilo samo 12 dana od početka bombardovanja. Kao što je poznato, Srbiju 24. marta 1999. nije napala Ruska Federacija nego NATO. Tako su ove, tada novopridošle, članice učestvovale u protivpravnoj agresiji na državu članicu UN.\nSvečano potpisivanje pre 20 godina je obavljeno u rodnom gradu američkog predsednika Harija Trumana, koji je bio predsednik kada je otpočeo hladni rat. Ulazak ove tri države u Severnoatlantsku alijansu u Trumanovom rodnom mestu bio je simboličan potez zakucavanja poslednjeg eksera u kovčeg rasturenog Varšavskog pakta i sovjetskog političko-vojnog uticaja u istočnoj Evropi.\nOpasnost od ruskih provokacija ove 2019. godine u Pragu je bila u fokusu konferencije „Naša bezbednost se ne podrazumeva”. Neki od lidera današnje Višegradske grupe, predsednik Poljske Andžej Duda i Slovačke Andrej Kiska, oštro su upozoravali na rusku pretnju i sledili odlučnost tadašnje šefice američke diplomatije Medlin Olbrajt koja je i otvorila konferenciju u Pragu. Oni su bili saglasni i sa njenom ocenom da ruski predsednik Vladimir Putin ima cilj da izazove podele u Evropi i oslabi NATO.\nJanoš Ader, predsednik Mađarske, koja ima prijateljski odnos sa Rusijom, podsetio je da je Budimpešta solidarno uvela sankcije Moskvi iako trpi ekonomsku štetu, da učestvuje u nadziranju neba baltičkih država, iako i dalje smatra da je neophodno voditi dijalog. Češki predsednik Miloš Zeman je bio još iskreniji u pokajanju. On je ponovio stav koji je izneo još pre pet godina, da je bombardovanje Jugoslavije bilo greška. Griža savesti je tim veća što je Zeman te 1999. godine bio premijer češke manjinske socijaldemokratske vlade i uprkos oštrim protestima u svojoj stranci odobrio je bombardovanje i dao saglasnost da avioni NATO-a preleću preko Češke. On je priznao da se danas nerado seća odlučivanja češke vlade da kao „novajlija u NATO” odobri bombardovanje. „Mogu da vam kažem da to sa distance smatram greškom i smatram da je to bio čin izvesne arogancije moći. Tadašnjeg odlučivanja češke vlade se sećam veoma nerado.\nČeška je bila poslednja zemlja koja je dala saglasnost za bombardovanje. I to i iz tog razloga što smo bili u NATO tri nedelje i verovatno ne bi bilo potpuno normalno kada bi kao ‘novajlija’ i kao jedina zemlja stavili veto na tu odluku”, kazao je Zeman u intervjuu češkoj agenciji ČTK. Zeman je još 2014, kada je postao predsednik, rekao da su ga saveznici ubeđivali da će biti bombardovani isključivo vojni ciljevi u SR Jugoslaviji. „To njihovo obećanje nije ispunjeno. Kao što vidite, obećanjima nekih političara ne možete potpuno da verujete.”\nDanas, kada su vojne tenzije sve veće, istočno krilo NATO-a postaje jedna od potencijalnih ključnih zona konflikta između SAD i Rusije. Izlaskom Vašingtona, a potom i Moskve, iz Sporazuma o raketama srednjeg i kratkog dometa, uloga bivših članica Varšavskog saveza postaje ponovo ključna.\nIako se Zapad i dalje pribojava političkih procesa u pojedinim postkomunističkim državama, smatrajući da bi one mogle da budu „trojanski konj” Rusije u EU i NATO, neke od ovih država istovremeno prednjače u odlučnosti da se upravo njihove teritorije pretvore u vojne baze na prvoj liniji zapadnog saveza, pred vratima Rusije.\nPoznati termin bivšeg američkog državnog sekretara za odbranu Donalda Ramsfelda – „nova Evropa” – ponovo je aktuelan. To su države koje su bile bedem „ruskom ekspanzionizmu”, zemlje centralne i istočne Evrope koje su odlučnije podržale intervenciju SAD u Iraku 2003, nego neke od zapadnih zemalja, pre svega Francuska i Nemačka.\nA Francuska i Velika Britanija su 1947. godine potpisale Denkerkski sporazum kao sporazum o savezu i uzajamnoj pomoći prilikom mogućeg nemačkog ili sovjetskog napada posle Drugog svetskog rata. Dve godine kasnije, u aprilu 1949. godine, pridruživanjem SAD i drugih država, potpisan je Severnoatlantski sporazum. Kada se NATO-u priključila i Nemačka, Sovjetski Savez je šest godina posle osnivanja NATO-a, dakle 1955. godine, formirao Varšavski pakt – Sporazum o prijateljstvu, saradnji i uzajamnoj pomoći, koji je do 1991. godine okupljao centralnoevropske i istočnoevropske socijalističke države.\nOd osnivanja NATO-a Rusija nije napala nijednu njenu članicu, ali je NATO u međuvremenu izveo intervencije u brojnim državama.\nKoličina apsurda kojom se opravdavaju ciljevi NATO-a bila je očigledna u rečima poljskog predsednika u Pragu iako je on samo imao nameru da istakne ulogu SAD. Duda je rekao da, s obzirom na istorijsko iskustvo Poljske, koja je pred Drugi svetski rat 1939. godine bila u savezu sa Velikom Britanijom i Francuskom, a ta dva saveznika joj nisu pritekla u pomoć kada je napala Hitlerova Nemačka, „za Poljake je NATO postao istinska garancija bezbednosti tek kad su u Poljskoj razmešteni saveznički vojnici, pre svega američki”.\nPoljski predlog o spremnosti da uloži oko dve milijarde dolara u formiranje stalne američke baze „Fort Tramp” je aktuelno preporučivanje „nove Evrope” da ponovo bude u prvim redovima intervencije. Uz raketne sisteme u Rumuniji i podizanje tenzija u baltičkim državama, kao i odgovoru Rusije da će odmah uzvratiti na raketne napade, ne samo na teritorije sa kojih se ispaljuju rakete nego i na centre odlučivanja – pokazuje da je još malo poteza preostalo.\nSamo da se posle svega ne ponovi situacija da nekim političarima nije vredelo verovati i da neka komisija ponovo ustanovi da nije postojala opasnost zbog koje je intervencija preduzeta. Ako se uzme da je poljski ministar spoljnih poslova Bronjislav Geremek pre 20 godina zaista verovao u ono što je rekao, moglo bi se reći da su brojne intervencije NATO-a širom sveta sasvim demantovale njegove reči da će članstvo Poljske u NATO-u ojačati demokratiju, ljudska prava i međunarodnu solidarnost.


SASE: Izvještaj za period od 02.03.2016. – 04.03.2016 - Privredna štampa\nU ovom periodu na trgovanju na Sarajevskoj berzi ostvaren je promet od 2.274.366,49 KM. U sklopu 128 transakcija ukupno je prometovano 984.992 vrijednosnih papira.\nU ovom periodu minimalno jedna trgovina obavljena je sa 30 simbola emitenata. Od toga 13 emitenata je ostvarilo porast vrijednosti zvaničnog službenog kursa, dok je pad vrijednosti zabilježilo 10 emitenata.\nIndex BIFX je u ovom periodu porastao za 0,74 indeksnih poena na 1.316,59 poena, što u odnosu na prethodni period iznosi porast od 0,06 %.\nVrijednost indexa SASX-10 je u ovom periodu porasla za 14,21 indeksni poen na 685,68 poena, što u odnosu na prethodni period predstavlja porast od 2,12 %.\nVrijednost indexa SASX-30 je u ovom periodu porasla za 1,45 indeksnih poena na 971,84 poena, što u odnosu na prethodni period predstavlja porast od 0,15 %.\nNa Kotaciji privrednih društava u ovom periodu trgovalo se dionicama emitenta BOSNALIJEK DD SARAJEVO (simbol: BSNLR) u iznosu od 38.979,75 KM.\nU segmentu Kotacije fondova u ovom periodu trgovalo se u iznosu od 351.492,62 KM, od čega je najveći promet ostvaren dionicama ZIF PROF PLUS DD SARAJEVO (simbol: PRPFRK2) u iznosu od 234.474,71 KM.\nObavljena je trgovina obveznicama Federacije BiH u ukupnoj vrijednosti u iznosu od 717.675,78 KM.\nNa slobodnom tržištu – ST1 u u ovom periodu trgovalo se u iznosu od 1.052.546,74 KM, od čega je najveći promet ostvaren dionicama emitenta SOLANA DD TUZLA (simbol: SOLTRK3) u iznosu od 760.173,00 KM.\nNa slobodnom tržištu – ST2 u u ovom periodu trgovalo se u iznosu od 103.338,50 KM, od čega je najveći promet ostvaren dionicama emitenta MPI MLIN DD USTIKOLINA (simbol: MLUSRK3) u iznosu od 40.014,15 KM.\nOdržana je aukcija za kupovinu dionica SARAJEVSKE BERZE-BURZE DD SARAJEVO (simbol: SBRZRA). U okviru 1 transakcije prometovano je 29 dionica u vrijednosti od 9.860,00 KM\nObavljena vanberzanska transakcija dionicama ŠTAMPARIJA FOJNICA DD FOJNICA (simbol: STFJR) u vrijednosti od 473,10 KM; u jednoj transakciji prometovana je ukupno 4.731 dionica\nNa današnjem trgovanju na Banjalučkoj berzi ostvaren je promet od 54.345,73 KM, kroz 22 transakcija. Vrijednost BIRS indeksa se smanjila…\nVlada Federacije BiH utvrdila je Prijedlog zakona o izmjenama i dopunama Zakona o privrednim društvima, čiji je cilj stvaranje normativnih…


Srpski tajkuni poseduju 31,5 milijardi evra | Glas javnosti\nnedelja 8. avgust 2010.\nPočetna > Društvo > Srpski tajkuni poseduju 31,5 milijardi evra\nSrpski tajkuni poseduju 31,5 milijardi evra\nBEOGRAD - Bogatstvo nekolicine vodećih srpskih tajkuna, prema nezvaničnim procenama, iznosi 31,5 milijardi evra, što je bezmalo trećina prošlogodišnjeg bruto domaćeg proizvoda (BDP) Srbije.\nDomaći i regionalni mediji su ove sedmice preneli da je ubedljivo najbogatiji srpski tajkun trenutno Milan Janković, alijas Filip Cepter, sa procenjenom vrednošću imovine od četiri milijarde evra.\nNekadašnji, kratkotrajni, potpredsednik srpske vlade, a kasnije "biznismen u naglom usponu" - Miroslav Mišković - raspolaže imovinom koja se procenjuje na oko dve milijarde evra, dok se za još jednog, sada odbeglog, srpskog tajkuna - Bogoljuba Karića - tvrdi da je "težak" oko milijardu evra.\nVisoko se kotiraju na listi najvećih srpskih bogataša takođe i Petar Matić sa 700 miliona evra, na koliko se procenjuje i imovina "glavnog bosa duvanskog šverca na prostoru Balkana" Stanka Subotića Caneta.\nU društvu najimućnijih su, pored njih, i Milan Beko, "kralj šećera" Miodrag Kostić Kole, zatim vlasnik više velikih domaćih poljoprivredno-prehrambenih preduzeća Predrag Ranković Peconi, čije bogatstvo se ceni na 300 do 500 miliona evra, kao i nekolicina drugih, nešto "siromašnijih" tajkuna.\nNavedena grupa vodećih srpskih tajkuna, koja je svoje početno bogatstvo stekla u prošloj i uglavnom uvećala u ovoj deceniji, predstavlja, u stvari, tipičan obrazac "uspešnih poslovnih ljudi", kakvi su u toku protekle dve decenije "nicali" ne samo u našoj, već i u svim drugim takozvanim tranzicionim zemljama, nakon njihovog naglog prelaska sa dirigovane socijalističke na tržišnu privredu.\nKada se u slučaju imovine naših tajkuna poduče crta i sve "sabere i oduzme", proizilazi da samo desetak takvih bogataša sada raspolaže kapitalom u vrednosti od oko 30 procenata BDP-a Srbije 2009. Reč je, doduše, o nezvaničnim podacima.\nU Rusiji, čiji je BDP prošle godine procenjen na više od dva biliona (hiljade milijardi) dolara, imovina stotinak najbogatijih ljudi - za koje domaća javnost uvereno tvrdi da su kapital stekli isključivo na osnovu "pljačkaške privatizacije početkom devedesetih godina" - takođe obuhvata oko trećine vrednosti prošlogodišnjeg ruskog BDP-a, a slično je i u većini drugih istočnoevropskih zemalja.\nU vodećim zapadnim zemljama, uključujući i SAD, Japan i druge svetske ekonomske sile, udeo imovine najvećih bogataša u BDP-u njihovih država je osetno manji i dostiže, uglavnom, od pet do sedam odsto.\nUkoliko se izuzme Cepter, koji je svoj prvobitni biznis ostvario u Švajcarskoj i nekim drugim zapadnoevropskim zemljama, proizvodeći i prodajući kvalitetno posuđe i neku drugu robu, svi ostali srpski tajkuni su karijeru uglavnom napravili na domaćem terenu, uz tesnu saradnju, a često i nesebičnu pomoć, lokalnih političkih moćnika.\nKarić je, na primer, godinama važio za "poverljivog biznismena Slobodana Miloševića", dok se poslovni uspon Miškovića takođe usko vezuje za nekadašnjeg predsednika Srbije i SR Jugoslavije.\nSmatra se, na primer, da je Karić iskoristio svoje političke veze u vrhu vlasti za razvoj biznisa još u vreme postojanja bivše SFRJ, ali je pravi procvat usledio nakon sloma nekadašnje SFRJ, posebno u vreme razarajuće hiperinflacije u Srbiji i nakon što je uz direktnu asistenciju vrha političke vlasti (S. Miloševića) osnovao veoma lukrativno preduzeće mobilne telefonije i tako osigurao ogroman prihod i zaradu.\nMišković je kao "uspešan direktor" kruševačkog preduzeća "Župa" došao na mesto potpredsednika srpske vlade 1990, ali se na toj funkciji zadržao svega šest meseci, da bi, sa partnerima, osnovao svoj prvi trgovinski lanac, koji je do kraja Miloševićeve ere (5. oktobra 2000) prilično ojačao i, kasnije, prerastao u pravu poslovnu imperiju, u okviru "krovne" kompanije "Delta".\nMnogi su očekivali "sumrak" domaćih tajkuna nakon petooktobarskih promena u Srbiji, ali se pokazalo da su oni spremno dočekali novo doba i lako se, nakon što su neki od njih, poput Karića, platili takozvani porez na ekstraprofit, uklopili u ekonomsko-pravni model stvoren u postmiloševićevoj Srbiji.\nTako je, na primer, Kostić dobio najpre gazdovanja u tri "propale" domaće šećerane za sumu od "okruglo" devet evra i već prve godine u tim firmama ostvario popriličnu dobit.\nOstali naši tajkuni su takođe dobro prolazili u "otvorenoj tržišnoj utakmici" kupujući "levo" i "desno" velika i mala preduzeća, placeve i ogromne komplekse obradivog zemljišta ili atraktivnog poslovnog prostora u Beogradu i drugim lokacijama širom Srbije, neretko po drastično nižim cenama od tržišnih.\nMnoge od takvih "privatizacija" su osporene, neke su i sudski poništene, a u poslednje vreme se "rešavaju" i na drugačiji način.\nHapšenje bivšeg vlasnika Meridijan banke Tomislava Đorđevića ostavlja nadu da "dobitnike tranzicije", dakako nelegalne, neće mimoići pravda.\nNed, 08/08/2010 - 12:38 — Anoniman\nTo je prava demokratija.Mala grupa ljudi imaju basnoslovno bogastvo a vecina gladuje.Demokratija ne postoji i ne moze da postoji.Ljudi nisu dostigli taj stepen ljudkosti da bi demokratija uspela.Pogledajte politicare koji najvise propagiraju demokratiju , postali su najbogatiji a pored njih , n jihovi rodjaci , prijatelji itd.\nNed, 08/08/2010 - 18:41 — Anoniman\nNacionalizacija je jedino resenja.\nVeljović: PKB će otvoriti sopstvenu mlekaru\n"Fijat" će zaposliti 2.000 posebno obučenih radnika